text:
Nazril Irham
Nazril Irham, dipikawanoh kalayan ngaran Ariel Peterpan, lahir di Pangkalan Brandan - Sumatera Utara, tanggal 16 Séptember 1981. Bapana nyaéta saurang pagawé lapang di pausahaan minyak Pertamina.[1] Samentara indungna nyaéta ibu rumah tangga. Alatan berprofesi minangka pagawé lapang, sang ayah digawé di lokasi anu berpindah-pindah.[1] Cicing di Pangkalan Brandan sawatara bulan, Ariel keur leutik sarta kulawargana kudu pindah ka Langsa, hiji temapat anu aya di Nangroe Acéh Darussalam.[1] Sanggeus cicing di ditu salila tujuh taun, Ariel sakulawarga saterusna pindah ka Bandung. Hiji tempat nu geus dianggap Ariel minangka “imah”-na sorangan.[1] Saprak leutik Ariel geus nembongkeun bakatna di widang seni, tapi lain di widang nyanyi.[1] Bakat seni anu kasampak ti Ariel malahan di widang ngagambar, manéhna sempet juara di sawatara perlombaan ngagambar di Bandung.[1] Gara-gara hobi ngagambar, Ariel sempet bercita-cita jadi arsiték, tapi, di tengah lalampahan hirupna, manéhna manggihan hiji hobi anyar nyaéta musik, ti dieu Ariel saterusna meniti karir.[1] Saprak kelas I SMP, penggemar Oasis ieu geus intens nyieun band, band kahiji anu dijieun ngaranna Peppermint, nyaah, nasib yeuh band teu saseger ngaranna, ngan tahan tujuh bulan.[1] Saterusna, Ariel nyieun band deui ngaranna Sliver, Cholesterol sarta Topi, kitu deui, kabéhanana bubar di tengah jalan. Tapi, band anu disebut pamungkas lumayan berjasa jieun karirna, sawatara urang anu kagabung di Topi termasuk Ariel, sapuk nyieun band anyar, hiji band anu dibéré ngaran Peterpan sarta tahan nepi ka ayeuna.[1]
Bareng Peterpan, Ariel narékahan nembus kafe-kafe top di Bandung, penampilan Peterpan anu atraktif plus vokal Ariel metot minat Noey – eks basis Java Jive anu pandeuri jadi produser- pikeun ngasupkeun lagu maranéhanana dina album kompilasi Cerita 2002 Malam. Lagu Mimpi yang Sempurna anu termuat di album kompilasi éta suksés jadi modal jieun Peterpan pikeun nembus industri rékaman.[1]
Taun 2003, Peterpan ngarilis album Taman Langit, album ieu tétéla lakuna, kudu diakui, salah sahiji faktor anu ngarojong larisna album ieu téh vokal Ariel sarta pangabisana ngokolakeun lirik. Lirik-lirik anu dijieun pengagum Kahlil Gibran skaitu jerona, sanggup nyabak dasar haté pendengar lagu-laguna.[1]
Wajar lamun ngaran Ariel beuki melambung, posisina minangka frontman matak bisana ngajanggélék jadi idola anyar. Waktu album Bintang di Langit dirilis pertengahan 2004 Ariel bener-bener jadi pujaan pencinta musik Indonésia ti Sabang nepi ka Merauke.[1] Di tengah caah popularitas, Ariel sempet terganjal masalah, manéhna digosipkeun geus ngahamilan kabogohna, saurang gadis asal Semarang anu ngaranna Sarah Amalia.[1] Gosip ieu teu bisa dielakkan ku Ariel, manéhna kalahka daék mengawinan Lia pikeun mempertanggungjawabkeunana.[1] Hiji perkawinan anu dirusiahkeun ti sorotan média.[1] Sajaba berkarier di dunya musik, Ariel ayeuna jadi béntang iklan manéhna jadi modél iklan Sunsilk babarengan modél Amy Lee.[1] Sajaba ti éta, Ariel ogé jadi béntang film dina film populér Sang Pemimpi, Ariel merankeun tokoh Arai, saurang nonoman anu teu kungsi ngandeg bermimpi.[1]
Dina bulan Juni, benerna 3 Juni 2010, Ariel tersandung isu vidéo porno bareng Luna Maya anu ayeuna jadi kabogohna, sarta ogé Cut Tari.[2] Sanggeus vidio pornona kaluar, Ariel sempet ngiles sarta dumadakan ngadatangan Mabes Polri dina Jumaah soré (11/06/2010) babarengan Luna Maya pikeun minuhan panggero ku pulisi.[2] Waktu éta Ariel datang babarengan pengacara kondang OC Kaligis sarta sawatara ponggawa berbaju safari anu tapis nangtayungan Ariel ti kepungan wartawan.[2] Di poé anu sarua, Ariel ogé dilaporkeun ka Déwan Pers alatan dianggap mapalangan pakasaban wartawan sarta ngarusak kaméra salah sahiji kameraman Trans TV.[2]
Dina Salasa dini poé (22 Juni 2010) kira-kira jam 3 isuk-isuk Ariel ngadatangan Mabes Polri, sarta status Ariel ditetepkeun minangka tersangka.[2] Kaputusan ieu dumasar surat P-21 bernomor B 2165/E/II/EPP/X/2010 tertanggal 19 Oktober 2010 anu ditandatanganan ku diréktur prapenuntutan dina JAM Pidum, I Ketut Pratana.[2] Ariel dijerat kalayan pasal 29 UU No 44/1978 ngeunaan Pornografi jo pasal 56 Kadua KUHP, pasal 27 ayat 1 UU No 11/1978 ngeunaan ITE jo pasal 56 kadua KUHP, sarta pasal 282 ayat 1 KUHP jo pasal 35 UU No 44/1978 ngeunaan Pornografi.[2] Dina Senén (22/11), Ariel resmi ngajalanan sidang kahijina, sidang ieu dilaksanakeun sacara katutup sarta didakwa ngarémpak Pasal 29 UU RI No. 44 warsih 2008 ngeunaan Pornografi Pasal 56, denda saeutikna 6 bulan panglilana 12 taun, sarta atawa denda Rp. 250 juta panglobana dendana Rp. 6 milyar. [2]
Sajaba ti éta, pasal subsider anu didakwa ka Ariel nyaéta Pasal 27 ayat 1 pasal 45 ayat 1 UU RI No. 11 taun 2008 ITE anceman hukuman 6 taun denda Rp. 1 milyar, ti kabéh pasal ieu, Ariel dituduh ngahaja nyebarkeun vidéo porno, sarta sidang baris dituluykeun saminggu saterusna.[2] Ariel kaancam pasal berlapis alatan sacara sadar mendokumentasikeun hubungan intim anu saterusna sumebar sarta jadi tindakan asusila, jeung hukuman saeutikna 6 taun panjara.[2]
Béja saterusna nyebutkeun yén pengacara Ariel, OC Kaligis nyatakeun Ariel terjerat Pasal 4 Undang-undang Nomer 44 taun 2008 ngeunaan Pornografi jeung anceman hukuman panjara maksimal 12 taun, Pasal 282 ngeunaan Kesusilaan sarta Pasal 27 ayat (1), UU Nomer 11 taun 2008 ngeunaan Informasi Transaksi Éléktronik (ITE).[2]
Biodata Ariel 'Peterpan'[édit | sunting sumber]
- Ngaran Pepek: Nazril Irham
- Ngaran Panggero: Ariel
- Posisi di Band: Vocal
- Tempat / Tanggal Lahir: Pangkalan Brandan / 16 Séptember 1981
- Ageman: Islam
- Hoby: Musik, Olah Badan, Gambar
- Pendididkan Pamungkas: Mahasiswa Universitas Parahiyangan
- Cita-cita: Arsiték
- Zodiak: Virgo
- Jangkung / Beurat: 167 Cm / 59 Kg
- Musisi Favorit: Dolores O'Riordan (The Cranberries),Nirvana (Kurt Cobain), Kahlil Gibran
- Film Favorit: Matrix
- Artis Film Favorit: Winona Ryder
- Warna Favorit: Biru
- Kadaharan Favorit: Naon waé anu penting ngeunah
- Inuman Favorit: Root Bear
- Pakéan Favorit: T-shirt
- Tempat Nongkrong: Kamar
- Prestasi: Medali Emas Kejurnas In Line Hockey
- Ngaran Ibu: Darlina Darwis
- Ngaran Bapa: Nazril Irphan
- Anak ka-: 3 ti 3 duduluran
- Instrument anu dipaké: Microphone Shure SM 58
- Tokoh anu dikagumi: Spiderman
- Nomer Sapatu: 42


c: text/html

text:
Hadiah Hardjapamekas
Hadiah Hardjapamekas nya eta salah sahiji penghargaan anu dipasrahkeun ka guru-guru basa Sunda sa-Jawa Barat jeung Banten, anu dipasrahkeun ungggal taun, ngaliwatan proses seleksi anu diayakeun ku Kulawarga Hardjapamekas, gawe bareng jeung Pusat Studi Sunda sarta dirojong ku Universitas Pendidikan Indonesia (UPI).[1]
Daptar eusi
Hadiah Hardjapamekas nu Munggaran[édit | sunting sumber]
Hadiah Hardjapamekas anu munggaran mangrupa pangajen kanggo guru-guru basa Sunda anu kagungan katapis, karancage, sareng kaparigelan enggoning mateakeun pangajaran basa Sunda di sakola, boh sakola tingkat SD/MI,boh tingkat SMP/MTs atawa tingkat SMA/MA jeung SMK.[1]Kumargi nya aranjeunna kalayan binarung kaheman teu kendat-kendat narekahan pikeun ngawulangkeun elmuning basa katut kaparigelan basa Sunda sacara praktis ka barudak sakola.[1] Ieu hadiah teh dipasrahkeun ku Yayasan Kabudayaan Rancage unggal taun, nu munggaran dikawitan taun 2008.[2] Guru nu dianggap payus pikeun dileler ieu hadiah samemehna diseleksi, diayak tur dipeunteun ku Dewan Juri Hadiah Hardjapamekas.[1]Dewan juri diwangun ku 3 wawakil nu kalayan obyektif meunteun jeung mentes para guru, nya eta wawakil akademisi atawa pakar basa jeung sastra katut pangajaranana, wawakil ti Yayasan Kabudayaan Rancage, jeung wawakil ti kulawarga Hardjapamekas.[1] Kagiatan nu munggaran dina taun 2008,dewan jurina diwakilan ku Bapa Drs. Karna Yudibrata sareng Bapa Drs. Elin Syamsuri minangka wawakil akademisi, Bapa Drs.Hawe Setiawan, minangka wawakil ti Yayasan Kabudayaan Rancage, jeung Ibu Dra. Safrina Noorman minangka wawakil ti kulawarga Hardjapamekas.[3]Dina taun 2008, nu kasinugrahan Hadiah Hardjapamekas teh nya eta: Holisoh ME , guru/Kapala SD Negeri Mekarsari, Cileunyi Kabupaten Bandung (tingkat SD), Drs. Cece Hidayat, guru SMP Negeri 13 Kota Bandung (tingkat SMP) jeung Drs. Endan Sukanda, guru SMA Negeri 3 Kota Sukabumi (tingkat SMA). Ka para pinunjul dihaturkeun Hadiah Hardjapamekas nu mangrupi tropi,piagem, jeung artos ageungna Rp 5 juta.[3]Masrahkeun hadiahna geus maneuh dilaksanakeun di Universitas Pendidikan Indonesia (UPI) Bandung, unggal tanggal 23 September, tanggal wetonna Bapa R.S.Hardjapamekas, minangka pangeling-ngeling ka ieu tokoh pendidikan Jawa Barat.[4]
Hadiah Hardjapamekas Saterusna[édit | sunting sumber]
Maksad diayakeunana ieu kagiatan teh nya eta kanggo ngajurung sumanget guru dina enggoning miara sareng ngamekarkeun basa dina widang pangajaran sareng atikan.[1] Ku kituna, sabada kagiatan nu munggaran,ngawitan taun 2009 nepi ka kiwari, wawakil akademisi dipercantenkeun ka Bapa Prof.Dr. Iskandarwassid,M.Pd. Cara meunteunna kalawan objektif ngagunakeun data-data mangrupa dokumen portofolio, sabada dipeunteun tuluy dipilih nominasi nu kira-kira bakal kapilih. Nu asup nominasi satuluyna dipentes mangrupa wawancara ngeunaan prestasi, ketakna, sareng kagiatanana. Tina sawatara nominator dipilih masing-masing saurang nu ngabogaan hak jadi pinunjul Hadiah Hardjapamekas, masing-masing per kategori tingkatan sakola,nya eta tingkat SD, tingkat SMP, jeung tingkat SMA. Dugi ka danget ayeuna mah, Hadiah Hardjapamekas teh dipasrahkeun ku cara swadana,pangpangna kalayan pangrojong ti kulawarga Bapa R.S. Hardjapamekas (1913-2005) suargi, utamina ku palaputrana anu diwakilan ku Bapa Erry Riyana Hardjapamekas.[1]
Para Pinunjul Sejenna[édit | sunting sumber]
Taun 2009
- Sri Asdianwati, guru SDN Garut (kategori SD)
- Ai Koraliati, guru SMP Negeri 1 Lembang Kab.Bandung Barat (kategori SMP)
- Darpan, guru SMAN 1 Garut Kab.Garut (kategori SMA)
Taun 2010
- Sunta Atmaja,guru SDN Mulyasari I Ciampel, Kabupaten Karawang (kategori SD)
- Daningsih Kurniasari, guru SMPN 1 Depok (kategori SMP)
- Rayudin, guru SMKN 4 Kota Sukabumi (kategori SMA/SMK).[2]
Taun 2011
- (Teu aya pinunjul kanggo kategori SD, margi teu aya nu nyumponan sarat)
- Pipin Dasripin, guru SMP Negeri Cigalontang Kab.Tasikmalaya (kategori SMP)
- Oteng Imanudin,A.Md., guru SMA Negeri 13 Kota Bandung (kategori SMA/SMK).[5]
Taun 2012
- Distam, guru SD Brebes Jawa Tengah (kategori SD)
- Nila Karyani, guru SMPN 3 Depok (kategori SMP)
- Aas, guru SMAN Depok (kategori SMA)
Rujukan[édit | sunting sumber]
- ↑ a b c d e f g Leaflet wawaran Pinunjul Hadiah Hardjapamekas 2008. Yayasan Kabudayaan Rancage.Jakarta 2008.kaca 2-3
- ↑ a b Harian Umum Pikiran Rakyat.Bandung. Senin 14 Januari 2008. Kaca 17
- ↑ a b Harian Galamedia.Bandung.rubrik Opini dan Pendidikan.Senin 14 Januari 2008.kaca 14
- ↑ Harian Republika.Jakarta.rubrik Akademia.Rabu 23 Januari 2008. Kaca 7
- ↑ Harian Umum Pikiran Rakyat.Bandung. Sabtu 24 September 2011

robotstxt: allowed

filter: keep


text:
Amitan dina Walimatul Hajj
Séptémber 15, 2011 2 Pairan
Ngawitan cumarios, seja ngahaturkeun rebu nuhun laksa katika bingahan kana kasumpingan para tamu undangan sadaya anu parantos kersa rurumpaheun ihlas manah wening galih nyumpingan ulemana ieu shohibul makosid, calon tamu Allah. Ngahaturkleun rebu nuhun laksa ketikabingahan da ari kedahna mah ieu teh calon tamu Allah anu nguriling teh, sabab enggke oge di ditu bakal nguriling towaf – towaf teh nguriling. Tah ieu teh kedah, da ieu nu butuhna, ieu calon tamu Allah seja amitan, namung ngawantunkeun diri nguleum ka sadaya anu parantos ngaluangkeun waktos. Hatur nuhun ka sadayana mugia sing janten amal anu dicatet ku Allah swt, amal soleh anu ditampi ku Allah swt. Amin.
Salejengna numawi diulemna sadayana wargi anu caket, anu tebih, sinareng handai tolan sadayana, sakumaha pada uninga rehna insya Allah, Alhamdulillah ieu sohibul makosid, kalayan qadla sareng widina Allah swt insya allah dina tahun ieu bade angkat ka tanah suci ngalakonan ibadah haji rukun islam anu kalmia. Aya panyuhun ka sadayana
Kahiji, malum jalmi, dawuhan rosul teh teu aya jalmi anu bersih tina dosa sareng kahilapan. Atuh ngalangkungan ieu syukuran, neda dihapunten ka sadayana wargi, tatanggi anu caket anu tebih rerencengan boh di sakola, di padamelan, kenalan di mana wae anu sami diulem, neda dihapunten tina samudayaning kalepatan kalepatan lahir atanapi batin, anu dihaja anu teu dihaja. Mugi atuh wargi sadaya kersa ngahapunten ka ieu calon tamu Allah. Istilahna istibro, nyuhunkeun dilubarkan, nya kitu upami aya kalepatan ti warga sadaya di dieu ka ieu calon tamu Allah, insya allah kalayan kaikhlasan, bersih jalan sasapuan, dihapunten sadayana. Urang silih lubarkeun, silih hapunten tina dosa sinareng kahilapan, kumargi ieu hak adami.
Kaduana istihlal, nuhunkeun dihalalkun, boh bilih aya anu dituang anu katuang, anu dileueut anu kaleueut ku ieu calon tamu Allah, anu kirang munasabah, neda dihalalkeun ku sadayana.
Anu katilu, neda pidua ti sadayana, ti ayeuna menit ieu detik ieu jam ieu, ngalangkungan doa sadayana, mugi ieu calon tamu Allah:
- sing disalametkeun ku Allah dugi ka mulih deui
- nyuhunkeun dipaparinan kasehatan, sehat lahiriyahna batininiyahna
- mugia Allah swt ngalangkungan doa sadayana, mugia sing dipaparin kakiatan dina ngalaksanakeun ibadah haji sareng umroh anu sampurna.
Sakitu panyuhun ti sadayana. Atas nami ieu sohibul makosid, ieu calon tamu Allah ngahaturkeun rebu nuhun laksa ketika bingahan, bingah nu taya hinggana, muga doa anu nembe diikrarkeun sing diijabah ku Allah swt.
Anu terakhir, sakali deui hapunten anu kasuhun, hatur nuhun ka sadayana, anging Allah swt anu bakal ngawales kasaean para wargi sadaya.
Muga2 ieu riungan sing ageung hikmah sareng barokahna, khusus ka calon tamu Allah, umum ka urang sadaya. Amin.


text:
Mohamad Toha téh pituin urang Bandung,
dilahirkeun di Bandung, taun 1926.
Gedé di Bandung deuih.
Ramana, Ganda, pagawé béngkél De Unie.
Maot waktu Mohamad Toha budak kénéh.
Ari ibuna, Nariah, jadi tukang ngaput
pikeun ngabanjel-banjel pangabutuh sapopoéna.
Mohamad Toha sakola di Bandung.
Satamatna ti Sakola Rayat,
neruskeun ka jurusan téhnik mesin.
Dina jaman Jepang,
kungsi jadi montir kendaraan militer Jepang.
Sanggeus Indonésia merdéka,
Mohamad Toha milu bajoang
pikeun mertahankeun kamerdékaan.
Perjoangan Mohamad Toha,
henteu bisa dileupaskeun tina peristiwa sajarah,
anu katelah Peristiwa Bandung Lautan Api.
Kajadianana dina mangsa révolusi,
nyaéta mangsa tacan lila bangsa urang merdéka.
Merdéka tina penjajahan Walanda
jeung tina penjajahan Jepang.
Harita téh Perang Dunya II geus réngsé.
Perang Dunya II téh nyaéta perang antara Sekutu
ngalawan Jepang, Jerman, jeung Itali.
Ari anu asup ka nagara urang nyaéta Jepang.
Harita Jepang geus éléh ku Sekutu,
sanggeus dua kotana, Nagasaki jeung Hiroshima,
diragragan bom atum ku Amérika Serikat.
Jepang serah bongkokan,
sakur nagara cangkinganana di Asia-Pasifik,
kudu dipasrahkeun ka tentara Sekutu.
Ari anu kaasup Sekutu téh, di antarana baé:
Amérika Serikat, Inggris, Perancis, jeung Australia.
Malah Walanda ogé kaasup pihak Sekutu.
Milu ngirimkeun tentarana kana Perang Dunya II,
pangpangna mah ka wewengkon Asia-Pasifik.
Walanda anu kungsi ngajajah urang,
henteu sukaeun ningali bangsa urang merdéka.
Walanda henteu weléh néangan akal
pikeun nyuparkeun kamerdékaan bangsa urang.
Kitu deui basa aya kasempetan ngirim tentarana,
tentara Walanda milu dikirimkeun ka nagara urang,
ngaboncéng ka tentara Inggris,
anu mangrupa bagian tina tentara Sekutu.
Bangsa urang anu geus merdéka,
tangtu baé teu réla upama nagarana dijajah deui.
Kamerdékaan anu geus dibayar mahal,
ku cimata jeung getih parapahlawan bangsa,
satékah polah kudu dipertahankeun.
Bangsa urang ogé henteu cicingeun.
Ngayakeun perlawanan ka tentara asing,
anu geus méngpar tina tujuan asalna,
lantaran katumpangan ku karep Walanda téa.
Muncul baé pasukan tentara perlawanan rayat,
saperti Pasukan Banténg, Laskar Hizbullah,
Tentara Pelajar, jeung réa-réa deui.
Anu jaradi anggotana lolobana mah parapamuda,
pamuda anu keur meujeuhna belekesenteng.
Muhamad Toha ogé harita jadi tentara rayat,
ngagabung jeung Pasukan Banténg.
Najan umurna kakara 19 taun,
tapi Mohamad Toha geus jadi pamingpin,
mingpin Seksi I Barisan Banténg bagian Penggempur.
Malah kaasup pamingpin anu katotol gedé wawanén.
Dipikasérab, boh ku anak buahna boh ku sasamana.
Anu matak pantes upama meunang paniten husus
ti sakumna pamingpin pasukan panggempur téh.
Markas Barisan Banténg téh di Cikapundung.
Kaayaan Bandung harita jadi harénghéng.
Tentara urang mindeng bantrok jeung tentara Sekutu,
der baé perang di sawatara tempat.
Antukna Kota Bandung téh dibagi dua.
Beulah kalér dicangking ku Pasukan Sekutu,
beulah kidul dicangking ku pasukan republik.
Ari anu jadi watesna nyaéta jalan karéta,
anu ngembat ti Cikudapateuh ka Andir.
Sanajan Kota Bandung geus dibagi dua,
kaayaan angger baé taya mendingna.
Tentara urang anu keur ngaroris wates,
mindeng bantrok jeung tentara musuh.
Malah aya leuwihna ti éta,
Pasukan Sekutu anu senjatana leuwih lengkep,
mindeng némbakan ku mortir jeung bom,
ka daérah anu dicangking ku tentara urang.
Tentara urang ogé henteu cicingeun,
males éta serangan ku cara perang gerilya.
Perang gerilya di tengah kota,
anu matak ngaripuhkeun ka tentara Sekutu.
Antukna pingpinan tentara Sekutu méré ultimatum,
tentara urang kudu ninggalkeun Kota Bandung.
Lamun henteu, baris digempur ku tentara Sekutu.
Tentara urang katut paragegedénna,
ngagugu kana éta ultimatum,
lain karana sieun atawa gimir ku tentara Sekutu,
tapi bisi loba rayat anu jaradi korban.
Mangkaning cenah diserangna téh lain ti darat baé,
ieu mah bari jeung rék dibombardir ti luhur deuih.
Kapal-kapal perang Sekutu geus tingharieng baé,
kukurilingan di luhureun Kota Bandung
Ahirna tentara urang ninggalkeun Kota Bandung.
Malah rahayat ogé loba anu milu ngungsi.
Ngaleut ngeungkeuy ninggalkeun Kota Bandung.
Ukur mawa barang jeung harta banda nu bisa kabawa.
Ninggalkeun imah katut pakaya séjénna.
Lolobana anu ngarungsi ka kiduleun Kota Bandung.
Aya anu ngungsi ka Majalaya, Garut, Sumedang,
malah aya anu ka Tasikmalaya jeung Ciamis ogé.
Saméméh ninggalkeun Kota Bandung,
tentara urang ngadurukan heula gedong-gedong,
utamana mah anu sakirana bisa dipaké ku musuh.
Seuneu ngahuru gedong-gedong di jero Kota Bandung.
Haseup hideung ngelun di sawatara tempat.
Éta kajadian téh anu ayeuna nelah disebut
peristiwa Bandung Lautan Api.
Sanggeus peristiwa Bandung Lautan Api,
markas Pasukan Banténg pindah ka Nagrég.
Kota Bandung geus dikawasa ku musuh.
Ari tentara urang bacacar di sakiduleun Bandung,
di peuntaseun Walungan Citarum.
Ti dinya tentara urang nyerang pasukan musuh,
anu aya di jero Kota Bandung.
Kaayaan lain aman, tapi kalah beuki harénghéng.
Perang lumangsungna méh unggal poé.
Mohamad Toha mindeng meunang pancén
mingpin pasukanana ngagempur musuh.
Nepi ka harita mah taya kabéjakeunana, salamet baé.
Anak buahna ogé kitu deuih,
tara aya nu balik ngaran ti pangperangan.
Sanajan kitu,
henteu ngandung harti unggul dina perangna.
Malah remen kadéséh ku pasukan musuh.
Saenyana mah anu ngarasa ripuh téh
lain pasukan Mohamad Toha baé.
Nu séjén ogé sarua, kariripuhan.
Beuki lila beuki kadéséh baé.
Ari anu jadi sababna,
kakuatanana teu sabanding jeung pasukan musuh.
Salian ti tentarana leuwih loba,
musuh téh senjatana ogé leuwih samagréng deuih.
Katambah boga sasadiaan senjata jeung mesiu,
anu kacida lobana di gudangna.
Atuh puguh wé leuwih laluasa dina perangna téh.
Gudang senjata jeung mesiu pasukan musuh,
ayana di Kampung Pasayuran, Dayeuhkolot.
Peuntaseun Walungan Citarum,
upama ti daérah tentara urang harita mah.
Éta gudang ayana di hiji gedong,
anu ku urang dinya mah disebutna Gedong Listrik.
Keur tohaga téh, dijaga ku tentara Walanda,
anu samakta ku pakarang deuih.
Gedong Listrik dipaké basis pertahanan musuh.
Ari di gudang mesiuna téa;
eusina téh rupa-rupa senjata,
ti mimiti senjata leutik nepi ka senjata gedé,
jeung kurang leuwih 18 rébu ton bahan peledak.
Anu matak musuh téh dina perangna,
tara kabéjakeun kakurangan amunisi.
Ganjor pisan bédana jeung tentara urang.
Kabéh ogé nyaho tur yakin,
lamun hayang ngalumpuh¬keun musuh,
salasahiji cara anu bakal gedé pangaruhna mah
nyaéta ngabeledugkeun gudang mesiuna.
Pikiran kitu téh aya dina uteuk Mohamad Toha ogé.
Béda jeung anu lian pamuda Toha mah.
Éta pikiran téh dibarung ku tékad anu kuat
pikeun ngalak¬sanakeunana.
Dina hiji poé, pasukan anu dipingpin Toha
kudu maju ka garis depan.
Méméh indit, Toha mangadep heula
ka pingpinan Tentara Penggempur Barisan Banténg.
Maksudna taya lian, ménta idin yén pasukanana
rék ngagempur jeung ngancurkeun
gedong pertahanan musuh ku dinamit.
Paménta Mohamad Toha henteu diidinan,
dumasar kana pertimbangan yén pertahanan musuh
di sabudeureun éta gedong téh kacida tohagana.
Sanajan bari kacida kuciwana,
Toha nurut kana paréntah atasanana.
Pasukan Mohamad Toha maju ka garis depan,
ngaganti pasukan anu séjén.
Mohamad Toha henteu putus asa.
Sababaraha poé ti harita,
geus pok deui ménta idin ka salasaurang mayor,
anu aya di pos tentara di garis depan.
Cenah pasukanana rék nyerbu ka Gedong Listrik.
Minangka bekelna, Mohamad Toha aya paménta.
Ménta garanat, dinamit, jeung korék api.
Paménta Mohamad Toha henteu diidinan deui baé.
Tangtu wé Toha téh beuki kuciwa.
Sanggeus balik ti garis depan,
Toha ménta perlop sababaraha poé,
sabab hayang nepungan indungna,
anu keur ngungsi di Garut,
di daérah Paminggir.
Harita mah paméntana ditedunan.
Caritana indit wé Toha téh ka Garut,
nepungan indungna jeung adina.
Da ari bapana mah geus maot.
Ibu Nariah, indungna Mohamad Toha téa,
di Garutna téh geus meunang pagawéan,
jadi tukang ngaput di Penjahit Merdéka.
Kabeneran harita Penjahit Merdéka téh
meunang pancén ngaputan pakéan tentara urang.
Toha ogé dibéré baju jeung calana tentara.
Puguh wé Toha téh kacida pisan atohna.
Harita kénéh éta pakéan téh dipaké,
beuki katémbong baé gagahna.
Malah terus dipapaké nepi ka balikna deui.
Balik ti Garut, Toha ka asrama deui.
Paromanna katémbong marahmay.
Indung jeung adina saralamet,
sarta henteu matak pikahariwangeun,
lantaran indungna geus boga pangasilan.
Najan pangasilanana henteu gedé,
tapi cukup wé keur hirup duaan mah.
Lain éta baé anu matak manéhna bungah téh.
Datang-datang ka markasna,
Mohamad Toha meunang pancén ti komandanna,
kudu nyusup jeung nalungtik daérah musuh.
Puguh baé asa mobok manggih gorowong.
Keur mah hayang ti baréto ka daérah musuh téh,
ari ayeuna diparéntah pisan ku atasanana.
Mohamad Toha meunang pijalaneun
pikeun ngancurkeun pertahanan musuh.
Ka salasaurang anak buahna mah pok pisan,
manéhna meunang kasempetan anu hadé
pikeun nyerbu gudang mesiu musuh.
“Peuting ieu, Bapa rék jibaku,” pokna téh.
Ka anak buahna anu séjén ngomong kieu,
“Leuwih hadé paéh batan jadi tawanan musuh.
Tapi, saméméh paéh kudu ngancurkeun heula
gudang mesiu musuh.”
Tékad Mohamad Toha geus buleud.
Peuting éta, Mohamad Toha,
sasatna mah pileuleuyan jeung anak buahna.
Malah arlojina ogé dibikeun ka babaturanana
di komando pos tilu, bari dimplik-implikan,
“Pék baé paké ieu arloji téh, ulah nepi ka ruksak!
Saha nu nyaho kuring mah teu balik deui.”
Réngsé éta, kakara Mohamad Toha
indit ka médan perang mingpin anak buahna.
Harita téh tanggal 9 Juli, peuting.
Pasukan Toha nyulusup ka daerah musuh
babarengan jeung Pasukan Hizbullah
sarta Pasukan Pangéran Papak,
meuntas Walungan Citarum.
Kakara gé nepi ka daérah musuh,
anak buahna aya nu nincak ranjow,
anu dipasang di sabudeureun gudang mesiu.
Jelegur ranjow ngabeledug!
Kanyahoan ku musuh. Der bad silitémbak.
Sawatara prajurit urang tatu.
Aya nu parna, aya nu énténg tatuna téh.
Harita Toha téh aya di tengah-tengah barisan.
Teu maliré kana tingbelesatna pélor,
Toha maju ngadeukeutan gedong pertahanan musuh.
Niatna geus panceg,
rék ngabeledugkeun gudang mesiu téa.
Sanajan ku cara kitu téh,
sarua baé jeung narohkeun pati.
Tapi, can gé maksudna laksana,
Toha katangkep mantén ku musuh.
Duaan jeung Mohamad Ramdan
ti Pasukan Hiz¬bullah katangkepna téh.
Mohamad Toha jeung Mohamad Ramdan
ditawan di Dayeuhkolot, di Gedong Listrik.
Tempatna teu jauh ti gudang mesiu,
anu geus lila jadi inceran Mohamad Toha.
Sakumaha ka tawanan baé,
Mohamad Toha jeung Mohamad Ramdan,
nandangan rupa-rupa panyiksa.
Maksudna sangkan ngabocorkeun rusiah
anu aya patalina jeung pasukan urang.
Tapi duanana tetep tabah.
Tibatan betus, leuwih suka diala nyawa.
Dina hiji kasempetan,
prajurit-prajurit musuh anu ngajagana,
diserang ku Mohamad Toha.
Najan bisa leupas tina genggeman musuh,
angger baé moal bisa kaluar ti éta tempat,
lantaran dijaga ku tentara Walanda,
anu samakta pakarangna di unggal titik.
Jeung deui mémang maksudna ogé lain rék kabur.
Mohamad Toha lumpat ka gudang mesiu téa.
Manéhna nyokot garanat,
terus dibalédogkeun ka gudang mesiu.
Jelegur wé, gudang mesiu teh ngabeledug.
Nya henteu sakaligus ngabeledugna téh.
Pokona mah sakabéh bahan peledak,
garanat, katut senjatana, anu gedéna anu leutikna,
patingjelegur jeung patingbeledug.
Ku rosa-rosana anu patingbeledug,
sorana nepi ka kadéngé ka tempat anu jauhna
leuwih ti 70 kilométer ti Dayeuhkolot.
Gedong Listrik anu dipaké pertahanan musuh ancur:
Imah-imah, tatangkalan, jeung sajabana
anu aya di sabudeureunana ancur deuih.
Haseup mulek minuhan langit Bandung Kidul.
Korban ti pihak musuh loba pisan,
geus teu kaitung jumlahna.
Mohamad Toha ogé gugur di dinya,
babarengan jeung Mohamad Ramdan.
Kitu tah perjoangan Mohamad Toha téh.
Toh pati lali jiwa téh bener-bener,
pikeun ngabélaan lemah cai.
Kajadian dibeledugkeunana
gudang mesiu di Dayeuhkolot téh
matak ngageunjleungkeun.
Lain baé sa-Indonésia,
aweuhanana nepi ka sakuliah dunya.
Temahna pikeun tentara urang harita,
jadi leuwih ngagedurkeun sumanget
pikeun bajoang mertahankeun kamerdékaan.
Kamis, 24 Juli 2008
MOJAMAD TOHA
Mohamad Toha téh pituin urang Bandung,


text:
Akuisisi basa
Akuisisi basa nya éta prosés anu lumangsung dina uteuk hiji budak nalika manéhna nyangkem basa kahiji atawa biasa disebut basa indung. Akuisisi basa biasana dibédakeun tina pangajaran basa (language learning). Pangajaran basa patali jeung prosés-prosés anu lumangsung nalika hiji budak diajar basa kadua, sanggeus manéhna nyangkem basa indung. Jadi, akuisisi basa raket patalina jeung basa kahiji, sedengkeun pangajaran basa raket patalina jeung basa kadua. Tapi, loba ogé anu ngagunakeun istilah akuisisi basa pikeun basa kadua, saperti Nurhadi jeung Roekhan (1990). Aya dua prosés anu karandapan ku budak nalika keur nyangkem basa kahijina, nya éta prosés kompetensi jeung prosés performansi. Kadua prosés ieu mangrupa prosés anu patukang tonggong. Kompetensi nya éta prosés penguasaan tata basa anu lumangsung sacara teu sadar atawa spontan. Prosés kompetensi ieu jadi sarat pikeun lumangsungna prosés performansi anu kabentuk tina dua prosés, nya éta prosés pamahaman jeung prosés ngahasilkeun kalimah-kalimah. Prosés pamahaman ngalibatkeun kamampuh atawa kaparigelan niténan atawa kamampuh nyawang jeung nyimpulkeun kalimah-kalimah anu kadangu. Sedengkeun penerbitan ngalibetkeun kamampuh ngedalkeun kalimah-kalimah sorangan. Kadua jenis prosés ieu kompetensi lamun geus dicangkem ku hiji budak, pasti bakal jadi kamampuh linguistik éta budak. Jadi, kamampuh linguistik kabentuk tina ayana kamampuh maham jeung kamampuh ngedalkeun kalimah-kalimah anyar nu aya dina linguistik transfomasi generative disebut lampah (perlakuan), atawa pelaksanaan basa, atawa performansi.


text:
Iroha
Iroha (Jp. 伊呂波/いろは) nyaeta sajak Basa Jepang nu loba ditulis dina mangsa periode Heian (AD 794–1179). Sajak munggaran ditulis dina taun 1079. Iroha ieu kawentar, sabab ngarupakeun pangram nu sampurna, numana unggal karakter dina suku kata Basa Jepang persis ngan ditulis sakali. Kusabab kitu, dipake oge keur nyieun susunan suku kata.
Teks[édit | sunting sumber]
Teks sajak dina hiragana (kaasup ゐ jeung ゑ tapi teu make tanda sora konsonan) nyaeta:
いろはにほへと
ちりぬるを
わかよたれそ
つねならむ
うゐのおくやま
けふこえて
あさきゆめみし
ゑひもせす
Teks sajak dina kanji jeung kana, sora nu ampir sarua, nyaeta:
色は匂へど
散りぬるを
我が世誰ぞ
常ならむ
有為の奥山
今日越えて
浅き夢見じ
酔ひもせず
Sajak ngabogaan stuktur ulangan 7-5-suku kata.
Terjemahan dina Basa Sunda (bebas):
- Saperti kembang nu endah tapi pasti bakal mugurun,
- saha nu bisa hirup salawasna di dunya? taya nu bisa
- Poe ieu ngantep urang leuwih jangkung ti gunung,
- tur di ditu moal aya ngimpi, moal aya kacangcayaan.
Parobahan sora[édit | sunting sumber]
Iroha dipake keur tanda robahna sora dina ucapan Basa Jepang mangsa jaman Heian.
Salinan abjad tina eta sajak:
i ro ha ni ho he to chi ri nu ru (w)o wa ka yo ta re so tsu ne na ra mu u (w)i no o ku ya ma ke fu ko e te a sa ki yu me mi shi (w)e hi mo se su
Keur ngarti kana harti sajak di luhur, kudu dibaca kalayan anteb. Hartina:
- Iro wa nioedo
- Chirinuru o
- Wa ga yo tare zo
- Tsune naran
- Ui no okuyama
- Kyō koete
- Asaki yume miji
- Ei mo sezu.
Cara make[édit | sunting sumber]
Dina iroha unggal kana dipake persis sakali, iwal ti ん [-n], nu ditambahkeun dina suku kata saterusna. Dumasar kana alesan ieu, sajak ieu remen dipake keur nyusun kana nepi ka reformasi era Meiji dina abad ka-19. Ti era eta, sistim susunan gojūon (五十音, hartina "lima puluh sora") ngarupakeun sistim nu ilahar dipake. Susunan ieu sabagean dumasar kana Basa Sansakerta. Dimimitian ku "a, i, u, e, o" saterusna "ka, ki, ku..." jeung saterusna keur unggal dina Basa Jepang. Sanajan iroha katempona "gaya heubeul" tinimbang gojūon, generasi anyar apalna make gojūon keur nyieun iroha.
Iroha masih dipake dina kahirupan masyarakat Jepang kiwari. Contona, dipake dina nomer tempat diuk di bioskop, sarta di pangluhurna diagram kaulinan Go (kifu) ti katuhu ka kenca, saperti dina Meijin Yasunari Kawabata. Dina musik, not dina unggal oktaf dingaranan i ro ha ni ho he to, ditulis make katakana.
Kecap いろは (iroha) bisa dipake oge keur ngartikeun "ABC" atawa "dasar" dina Basa Jepang.
Sanajan Jepang make Heavenly stems keur rengking salian ti angka Cina jeung Arab saperti oge hurup Latin, iroha dipake keur nganomeran kapal selam Angkatan Laut Jepang salila Perang Dunia Kadua. Sakabeh kapal selam penjelajah jauh ditandaan ku huruf "I" (e.g., upamana kapal selam panggedena "I400"), kapal selam jarak deukeut dimitian ku "Ro", sarta kapal selam latih atawa leutik ditandaan ku "Ha".
Asli[édit | sunting sumber]
Pangarang tradisional dina jaman Heian sajarah Jepang asalna pendeta Buddha ngaranna scholar Kūkai (空海) (774–835). Sanajan kitu, masih aya kacangcayaan sabab manehna dina waktu harita misahkeun sora e kana kolom a jeung ya dina tabel kana. え (e) diluhur kudu dibaca ye, nyababkeun ieu pangram teu lengkep.
Bisa disebutkeun yen iroha ngarupakeun versi transformasi tina Nirvana Sutra:
- 諸行無常
- 是生滅法
- 生滅滅已
- 寂滅為楽
Tarjamahan dina Basa Sunda (bebas)
- Kahirupan taya nu langgeng
- Aya nu lahir aya nu maot.
- Hirup teh darma wawayangan
- Keur nuju kabagjaan abadi di sorga.
Tulisan Basa Jepang di luhur dibacana
- Shogyōmujō
- Zeshōmeppō
- Shōmetsumetsui
- Jakumetsuiraku .
Tempo oge[édit | sunting sumber]
- Ametsuchi No Uta (an earlier pangram)
- Japanese literature
Rujukan[édit | sunting sumber]
- Wikipedia Basa Inggris, Juli 2006.


text:
Nusa Tenggara Kulon
Nusa Tenggara Kulon nyaéta salasahiji propinsi di Indonésia. Ibu kotana aya di Mataram.
Daptar eusi
Pamaréntahan[édit | sunting sumber]
Kabupatén jeung Kota[édit | sunting sumber]
- Kabupatén Bima
- Kabupatén Dompu
- Kabupatén Lombok Barat
- Kabupatén Lombok Tengah
- Kabupatén Lombok Timur
- Kabupatén Sumbawa
- Kabupatén Sumbawa Barat
- Kota Mataram
- Kota Bima
Daptar Gubernur[édit | sunting sumber]
- Harun ar-Rosyid
- Drs.H.Lalu Serinata
Wakil di DPR jeung DPD[édit | sunting sumber]
Anggota DPR ti Propinsi Nusa Tenggara Kulon[édit | sunting sumber]
- Fahri Hamzah dari PKS
Anggota DPD ti Propinsi Nusa Tenggara Kulon[édit | sunting sumber]
- Drs. H. Harun Al Rasyid, M.Si
- Drs. H. Syahdan Ilyas
- Drs. H. Lalu Yusuf
- H. L. Abdul Muhyi Abidin, S.Ag.


text:
Skor standar
Dina statistik, skor standar (z) nyaeta kuantitas tak-berdimensi nu asalna tina subtraksi sample mean tina individu skor (atah) sarta dibagi ku bedana simpangan baku:
Nilai z ngagambarkeun lobana simpangan baku antara skor atah jeung mean; nilai z negatip lamun skor atah sahandapeun mean, positip lamun saluhureunna.
Sebutan sejen keur skor standar nyaeta skor-z. Proses konversina kadangkala disebut standarisasi.
Konversi ka skor standar bisa dijieun ku ngabandingkeun jeung ngombinasikeun ukuran skala.
Contona, nilai ujian dua siswa tina kelas nu beda bisa dibandingkeun ku konversi unggal skor siswa dumasar kana skor mean jeung simpangan baku manehna di kelasna. Siswa nu mibanda skor standar pangluhurna nunjukeun hal nu hade, tinimbang lamun skor kotorna handap. [1]
Lamun data dikombinasikeun atawa di-skala, elimanisasi standarisasi kajadian dina pemberat ku sabab bedana mean jeung simpangan baku. Ieu hal penting dina linear regression waktu data ngarupakeun sampel mean tinimbang observasi pribadi.
Skor standar ngarupakeun loba dipake keur data nu kasebar normal, sanajan teu bisa disebutkeun yen urang teu merlukeun sarat dina ngagunakeun informasi ngeunaan data skewed. Standar skor oge diperlukeun dina skor percentile rank sebaran normal.
Standarisasi dina matematik statistik[édit | sunting sumber]
Dina statistik matematis, variabel acak X ngarupakeun standarisasi dipake dina (populasi) mean jeung simpangan baku teoritis:
numana u = E(X) ngarupakeun mean sarta σ² = Var(X) varian ti probability distribution X.
Lamun variabel acak dina ieu kaayaan ngarupakeun sample mean:
mangka versi standarisasi nyaeta


text:
Bangbara
Bangbara (genus Xylocopa dina subfamili Xylocopinae) nyaéta nyiruan gedé, buluan awakna biasana hideung meles atawa wulung nu sumebar di sakuliah dunya. Aya kira 500 spésiés bangbara dina 31 subgenera[1]. Dina basa Inggris, ieu serangga dingaranan carpenter bee kusabab ampir kabéhanana ngaliang dina kai paéh, awi, atawa tihang (iwal subgenus Proxylocopa nu nyayang dina taneuh).
Daptar eusi
Ciri[édit | sunting sumber]
Sababaraha spésiés bangbara hirup saliang jeung anak atawa dulurna sasama bikang. Najan ngaliangan kai, tapi bangbara teu ngabalukarkeun karuksakan anu parna kusabab liangna déét. Bangbara kawilang penting pikeun penyerbukan sababaraha jenis tutuwuhan kembangan.
Di Indonésia, sahanteuna ya dua spésiés bangbara: Xylocopa confusa jeung X. aerulea[2].
Paripolah[édit | sunting sumber]
Sacara umum, bangbara kaasup nu hirupna solitér, najan aya sababaraha spésiés nu nyayang babarengan atawa sayangna padeukeut. Mun aya sababaraha bikang sasayang, biasana sok aya babagi tugas: nu hiji ngajaga sayang, nu séjénna liar. Bangbara nyieun sayang ku cara ngaliang dina kai. Lawang asupna hiji, tapi ka jerona bisa nyagak. Bubuk kai urut ngaliang, lian ti dipiceun, ogé dipaké pikeun nyieun pinding antarsél. Liang dipaké sayang pikeun anak-anakna jeung pikeun neundeun néktar. Endogna kaitung badag dibandingkeun jeung bikangna, sarta minangka endog pangbadagna ti bangsa serangga.
Cara kawin bangbara aya dua rupa, nu bisa ditengetan ti conto jalu ti masing-masing spésiés. Jalu nu panonna badag kawinna ku cara néang bikangna atawa nunggu bikang nu ngaliwat. Nu hiji deui, hulu jaluna leutik, tapi dina mésosomana nyendul kelenjar nu ngaluarkeun féromon. Ieu zat kimia nu sumebar dina hawa téh bakal ngirut bikangna sangkan ngadeukeutan[3].
-
-
-
Bangbara Éropah (Xylocopa violacea)
-
Rujukan[édit | sunting sumber]
- ↑ Minckley, R.L. 1998. A cladistic analysis and classification of the subgenera and genera of the large carpenter bees, tribe Xylocopini (Hymenoptera: Apidae). Scientific Papers, Natural History Museum, University of Kansas 9:1–47
- ↑ Lebah dan tawon penyerbuk di hutan tropis basah Taman Nasional Gunung Halimun dan distribusinya di Indonesia
- ↑ Minckley, R.L., Buchmann, S.L., Wcislo, W.T. 1991. Bioassay evidence for a sex attractant pheromone in the large carpenter bee, Xylocopa varipuncta (Anthophoridae: Hymenoptera). J. Zool. Soc. London 224: 285–291
Tumbu kaluar[édit | sunting sumber]
- United States Xylocopa Identification Guide
- List of Species
- Worldwide Species Map
- Close-up photos of a carpenter bee


text:
Phil Collins
Philip David Charles Collins atawa anu leuwih kasohor Phil Collins nya éta musisi pop/ rock, penulis lagu, aktor asal Inggris anu lahir tanggal 20 Januari 1951 di London, Inggris[1][2]. Phil Collins anu kungsi meunangkeun Grammy Awards ieu kasohor dina taun 80an, malah mah kungsi jadi vokalis grup musik Genesis[1]. Debut karir Phil Collins dimulai jadi drummer dina grup musik Flaming Youth, tuluy jadi vokalis utama Genesis (1976), tapi dina taun 1996, Collins leuwih milih karir solo[1][2].
Phul nikah jeung Andrea Bertorelli, wanoja teureuh Kanada[1]. Tina ieu hubungan, Phil boga anak ngaranna Simon Collins[1]. Phil COllins cerai jeung Andrea dina taun 1980, tuluy manéhna nikah deui jeung Jill Travelman (1984-1996), tina ieu hubungan Phil boga anak anu dingaranan Lily Collins[1]. Taun 1999, Phil nikah deui jeung Orianne Cevey tuluy nganjrek di Swiss, tapi cerai dina tanggal 16 Maret 2006, tina ieu hubungan Collins boga 2 anak, Nicholas jeung Matthew[1]. Lagu-laguna au kasohor nya éta In the Air Tonight, Sussudio, Another Day in Paradise sedengkeun jeung Genesis mah anu kasohor téh nya éta lagu Follow You, Follow Me[1]. Phil Collins meunangkeun tujuh 'Grammy Awards, Academy Award, jeung 2 Golden Globe[2].


text:
Pertempuran Bojong Kokosan
Pertempuran Bojong Kokosan nujul ka kajadian diserebuna kompoy tentara Inggris (AFNEI) nu rék nguatan pasukanana di Bandung ku para pajoang Indonésia di Bojong Kokosan, Sukabumi.
Daptar eusi
Penyergapan[édit | sunting sumber]
Sanggeus nampa béja rék datangna saratusan tentara Inggris ti Jakarta, para pajoang ngarencanakeun nyegat éta rombongan di jalan anu diapit gawir di Bojong Kokosan. Nalika jam 3 soré tutumpakan pangawal kompoy tiporos kana lombang nu geus disiapkeun, para pajoang langsung ngagempur tentara Inggris nepi ka kira jam 5 soré. Sanggeus bisa ngalolos, pilemburan sabudeureun Bojong Kokosan dibombardir ku pasukan udara Karajaan Inggris (Royal Air Force).
Jumlah korban[édit | sunting sumber]
Penyergapan tentara nu dikawal sababaraha téng jenis Stuart ieu ngabalukarkeun palastrana 50-an tentara Inggris, natuan saratusan lianna, sedengkeun 30-an deui leungit. Lobana korban ti pihak Inggris dina béntrokan ieu ramé diaduregengkeun di Parlemén Inggris sarta ngondang perhatian dunia internasional.
Poé Joang Siliwangi[édit | sunting sumber]
Ti taun 2004, pertempuran nu lumangsung ping 9 Désémber 1945 ieu dipiéling salaku Poé Joang Siliwangi. Poé éta téh pas sabulan sanggeus wates anu dibéré ku Sekutu ka tentara Indonésia sangkan ngudar sakabéh pakarangna (10 Nopémber).
Rujukan[édit | sunting sumber]
- Wiryono, Herry. Perjuangan rakyat Jawa Barat mempertahankan dan menegakkan kedaulatan Republik Indonesia dari rongrongan Sekutu (1945-1946). Buddhiracana II (10): 64-70. (PDF)
- Kalender Peristiwa Sejarah yang Berhubungan dengan TNI
- Bojongkokosan Tak Tercatat


text:
Kandungan Gula Kawung jeung Khasiatna
Bareto mah di Pamulihan loba pisan nu nyadap Kawung teh, Nu puguh mah urang beh pasir nyaeta urang Menda jeung Cikoneng. Tina hasil nyadap teh mimitina mah legen, terus bae diasakan ku jalan digodog hasilna gula beureum sok disebut gula kawung, beda jeung gula jawa, ari gula jawa mah nu disadapna teh kalapa, ieu mah kawung (basa Indonesiana Aren). Terus bae dicitak dina potongan awi jadi ganduan, unggal ganduan dientep 10 disebut sabonjor. Disebut sabonjor teh geus rapih dibungkus ku daun kalapa garing (baralak).
Ngan harita mah gula kawung teh ngan ukur pangamis masak jeun ngopi bae lolobana mah. Sanggeus ditalungtik ku jalma pinter, sihoreng gula kawung loba pisang mangfaatna.
Tah ieu kandungan jeung mangfaat Gula Kawung :
1. Riboflavin :
Ngabantu ngabentuk sel darah merah, ngahasilkeun antibodi, bareng jeung enzim ngahasilkeun energi nu diperlukeun ku awak manusia, jeung vitamin A ngabenerkeun selaput mukosa dina saluran pencernaan, ngahambat sel nu ruksak dina waktu proses produksi energi, ngabenerkeun sistem kerja jaringan jeung saluran pencernaan awak.
2. Thiamin :
Gunana keur koenzim dina metabolisme energi, nguatkeun sistem syaraf jeung otot, ngabantu awak nyieunt jeung ngagunakeun protein.
3. Niacin :
Gunana keur koenzim dina metabolisme Glukosa, Lemak jeung Alkohol, Ngabantu kesehatan kulit, sistem syaraf jeung sistem pencernaan, nurunkeun kadar kolesterol LDL, ningkatkeun fungsi kerja otak.
4. Nicotinic Acid :
Ngahambat jeung ngaluskan kurut jerawat, ngahambat sembelit jeung wasir.
5. Ascorbic Acid :
Ngabogaan fungsi Antibiotik, ngahambat Rematik, Flu jeung Asma, bisa oge nyegah Kanker, nyiptakeun sistem imunitas, ngokohkeun tulang jeung sendi, nu sifatna Antioksi jeung sanggup nangkal radikal bebas.
6. Kalsium :
Ngalancarkeun peredaran darah, nganormalkeun Tekanan Darah, nyaimbangkeun tingkat kaasaman darah, Nyegah Osteorosis (Keropos Tulang), nyegah panyakit jantung jeung nurunkan resiko Kanker Usus, mulihkan Gairah Seks nu turun/ lemah.
7. Vitamin B6 jeung lain-lain :
Metabolisme Protein & Karbohidrat, ngabantu dina produksi sel-sel darah merah, ngabantu sistem imunitas awak.
Posted on 16/05/2011, in Kasehatan. Bookmark the permalink. Leave a comment.


text:
Kacaritakeun aya hiji bapa nu karek datang ti pagawean, manehna di papag ku pamajikan jeung barudakna nu tilu arimut lucu, nya maklumlah bapana téh da balikna saminggu sakali ku sabab jarak pagawean/ kantor jeung imah téh kacida jauhna, mun bulak balik unggal poe mah da pasti beak w ku ongkos jeung waktu.
Isukna poenan weekend alias lalibur barudak téh, panon poe karek naek, ci ibun masih keneh saleger bapana geus ngadaweung dina korsi sabari nginum ci kopi ngabaturan pamajikanana nu geus pakupis beberes imah ti isuk keneh, manehna maca koran sabari ngajaga anakna nu pangbungsuna nu keur ngageubra sangges tadi ceurik hayang nginum. Nya pek torojol budakna anu ka dua, si pangais bungsu...budak téh lulungu keneh tuluy sare gogoleran dina korsi nu panjang bari nyubut "haus", nya atuh bapana nyampeurkeun eta budak bari mawa nginum ci haneut terus diinumkeun.
Tuluy bapana diuk deui dina korsi bari nuluykeun hanca koran nu geus dibaca tadi, teu kungsi lila si pangais bungsu téh nyampeurkeun bapana, manehna nangtung ditukangeun tonggong bapana bari neunggeulan tak tak bapana...
"jang Odi, tong neunggeulan bapa"
jang Odi teu malire omongan bapana, manehna kalah terus nuluykeun nenggeulan taktak bapana
"Jang Odi, tong neunggeulan tak tak bapa atuh, nyeri!" sabari ku sora nu rada heuras"
Jang Odi cicing sababaraha renghapan...beungeutna katinggali ciga nu reuwas sieun, tapi nuluykeun deui polahna nu matak pikakeuheuleun bapana
"Jang Odi!!!"
Bapana nyentak jang Odi da ku alatan geus beak kasabaran
Nya tuluy we jang Odi téh reuwas, manehna lumpat ka indungna sabari ceurik.."ibuuuuuuu" bari nyumput ditukangeun indungna da ku sieun tea ku bapana.
indungna tuluy malik bari ngomong ka jang Odi "teu kengeng kitu atuh jang, karunya bapana...nyerieun"
Bapana tuluy mangku jang Odi bari dolo da jang Odi barontak rek dipangku téh sabab sieuneun keneh.
Geus rada reup jempe, bapana nanya ka jang Odi...
"Naha tadi Ujang téh nenggeulan bapa?"
"garah teu nyeri" tembal eta budak lima taun téh sabari sisidueun
"haar ari Ujang sidik diteunggeulan kitumah bapa téh nyeri"
tapi da ku keukeuh jang Odi ngajawab ngarah teu nyeri bari dibareungan ku ceurik nu leuwih tarik
"kunaon atuh ibu ieu téh?"
indungan bingung...teu kungsi lila indungna seuri bari ngomong ka bapana
"oooh bapa, Jang Odi téh niatnamah hoyong ngarancetan Bapa, da ku ibu sok dipiwarang nenggelan taktak pami nuju nyareri téh, da ngarancetanmah tacan tiasaeun"
Nya nyurucud atuh langsung cimata bapana téh, manehna menta hampura ka anakna bari mangku eta budak
"hampura bapanya jang".
Sakapeung niat hade budak sok tara dipiharti jeung teu hayang dipiharti kunu jadi indung bapana, nu antukna loba barudak nu matak jadi barontak...ku sabab kitu hiji hubungan bathin indung bapa jeung anak téh kudu dideukeutkeun ti keur leutik keneh, artikeun paripolah budak, lempeungkeun tong wara dicarekan tiheula.
Cag ah...ku: Jungjunan LieZMaya/ Lilis mayasari.


text:
Sebaran béta
Dina tiori probabiliti jeung statistik, sebaran beta nyaeta probability distribution kontinyu dina probability density function nu dihartikeun dina interval [0, 1]:
numana a jeung b ngarupakeun parameter nu kudu leuwih gede ti nol.
Lamun "angger" kaasup sacara eksplisit, densiti ditempokeun saperti:
numana Γ jeung B nyaeta fungsi gamma jeung fungsi beta.
Kasus husus sebaran beta, lamun a = 1 jeung b = 1, nyaeta sebaran seragam standar.
Nilai ekspektasi jeung varian beta variabel random X nu mibanda parameter a jeung b dirumuskeun ku:
Di bagean sejen, lamun nilai ekspektasi jeung varian beta variabel random X dipikanyaho, parameter a jeung b diitung make rumus,k.:
numana 0 < E(X) < 1 jeung 0 < var(X) < E(X) (1 − E(X)).


text:
Tugas Kelompok
Basa Sunda
SAWALA
Kelas X-2
NamaAnggota:
Fadhila Meylinda
A.
Fransisca E.
M. Rivai Sulaiman
Savitri Nurul Syifa
Tina Yulianti
SMA Negeri 3 Cimahi
Tahun Ajaran 2012/2013
Tanya
Jawab:
Panumbu Catur (Savitri): Assalamualaikum wr.wb. Saderek sadayana,
kelompok genep ayeuna medar perkawis kabersihan disakola.Nanging sateuacan kelompok genep ngadugikeun materina simkuring bade
ngawenohkeun saurang-saurangna. Penyaji ayatiluan, nyaeta1) Saderek Fadhila, 2) Saderek Muhamad Rivai, 3) Saderek Tina. Anu kabagean pancen notulen nyaeta saderek Fransisca. Atuh simkuring Savitri kapapancen anjanten moderator. Saderek-saderek sadayana supados nyangkolong kana
waktos, mangga kasaderek Fadhilla,Rivai,
sareng Tina kanggo ngadugikeun materina.
Panyatur1 (Fadhila): Hatur nuhun kasaderek Savitri, Kaberesihan mangrupa sawaréh ti iman. Tapi, nampakna kaberesihan ditempo acuh teu acuh ku sawatara golongan. Balukarna jaram-jaram panyakit beuki seueur bersarang sarta kaséhatan ogé baris kaancam kaganggu.Ku kituna perlu hiji atikan ka generasi ngorapikeun hirup bersih.
Panyatur2 (Rivai): Tah kitu, Salah sahijina ngaliwatan atikan di sakola,
hususna di taman kanak-kanak sarta sakola dasar. Dina mangsa-mangsa ieu pisan pikeun nanamkeun pentingna kaberesihan. Kaberesihan kudu dilarapkeun pikeun kabéh aktifitas akademika,
mimitian ti guru, siswa, nepika nu ngajaga sakola.
Panyatur3 (Tina): Sakola ogé tetep kudu nerapkeun sistem piket. Pancén utama sistem piket tangtu waé ngabersihkeun rohang kelas sacara gunta-ganti luyu jeung jadwa lséwang-séwangan. Sistem piket bias ngalatih siswa pikeun tanggung jawab, digawé babarengan, sarta berdisiplin. Rasa cape anu dirasakeun kupara siswa baris jadi hiji palajaran pikeun henteu miceun runtah sembarangan.
Panyatur1 (Fadhila): Aranjeunana baris mikir deui lamun hoyong miceun runtah sembarangan alatan, Aranjeunana ogé ngarasakeun capéna ngabersihkeun runtah-
runtah anu ambacak. Sajaba ti éta, kaberesihan diri ogé sami pentingna.
Nganggo anu rapih sarta bersih tangtu baris leuwih alus.
Panumbu Catur
(Savitri): Saderek sadayana, penyaji ka-1 nepi ka-3 tos ngadugikeun pedaranana. Tah salajengna bilih ti para saderek aya anu teu acan jelas dipaparin waktos kanggo ngadugikan patalekana.
Pamilon: Langkung ti payun simkuring ngahaturkeun nuhun parantos dipaparin waktos kanggo tumaros anu bade ditaroska rerencangan panyatur ti kelompok genep teh nyaeta kumaha cara ngajaga lingkungan?
Panyatur2 (Rivai): sapertos miceun runtah dina tempatna,
ngerjakeun pancén piket supados kelas tetep rapih sarta bersih.
Pamilon: Leres pisan, Hatur nuhun.
PanumbuCatur (Savitri): Alhamdulillah sawala ti kelompok kuring tos rengse, sakitu wae. Hatur nuhun pisan ka sadayana,
hapunten bilih aya kalepatan. Wassalamuakumwr.wb.
Kesangtukang:
Kelompok
urang milih judul ieu, kusabab kabersihan teh penting pisan keur kahirupan
urang sarerea, jeung sagala rupa hal nu urang jalankeun pasti kudu
ngutamakeunkabersihan.
Kaberesihan pangkal kaséhatan.Kecap-kecap ieu tos teu deungeun deui pikeun urang.Di
hiji lingkungan sakola remen ogé hiji sakola ngalaman permasalahan ngeunaan kaberesihan.Hal ieu kusabab ku para siswa anu miceun runtah sembarangan.Motivasi
nu nulis mengang ka téma ieu alatan pohara kurang sakali kasadaran siswa-siswa pikeun miceun runtah dina tempat runtah atawa tong runtah anu tos disadiakeun.
KASIMPULAN
Jadi,
urang sadaya teh kudu
ngajaga kabersihan lingkungan sabab lamun urang sadaya heunteu ngajaga kabersihan lingkungan engke bias nimbulkeun bencana kaurang sadayana.Contohna
global warming. Cara ngajaga lingkungan nu paling saderhana teh sapertos buang sampah dina tempatna.
Jeung, urang sadaya ge
kudu janten jalmi anu kaasup
kana jalma anu bersih sadayana,
nyaeta aya bersih
hate, bersih jiwa,
bersih raga, sareng bersih rohani.


text:
Taraju, Tasikmalaya
Taraju nyaéta salasahiji kacamatan di Kabupatén Tasikmalaya, Propinsi Jawa Barat , Indonésia.
Daptar eusi
Profil Pamaréntahan[édit | sunting sumber]
Babagéan Administratif[édit | sunting sumber]
Sajarah[édit | sunting sumber]
Profil Daérah[édit | sunting sumber]
Wates Wilayah[édit | sunting sumber]
Géografis[édit | sunting sumber]
Démografi[édit | sunting sumber]
Transportasi[édit | sunting sumber]
Poténsi[édit | sunting sumber]
Pertanian[édit | sunting sumber]
Pakebonan[édit | sunting sumber]
Lolobana masarakat Taraju kana tani nyaeta melak teh, ayeuna pabrik-pabrik teh jugjleg dimana mana. Potensi areal kebon teh di kacamatan taraju aya 5000 ha. Baheula taun 1805 aya urang Belanda anu namina Tuan Bowen, anjeuna gaduh perkebunan nunamina sambawa, makamna aya ditengah tengah kebon teh namina kebon acd
Wisata[édit | sunting sumber]
tahun 2008 kampung acd jeung cibuluh dijadikeun tempat wisata...loba jalma anu wisata kadaerah ..diantarana ninggali perkebunan teh anu ngeplak..luas...panginggalan sajarah tuan bown..oge ayeunamah di tambah ayana warung2 nasi anu cocok keur nenangkeun diri..di tengah perkebunan...dicibuluh oge anu masih keneh kuat kana budaya baheulana...


text:
Jalur Yokosuka
Jalur Yokosuka (横須賀線 Yokosuka-sen?) nyaeta salah sahiji jalur kareta di JR East.
Jalur ieu panjangna 73.3 km ti Stasion Tokyo ka Kurihama Station, ku 1,067 mm sarta trek ganda antara Tokyo jeung Yokosuka. Ngaran resmi Jalur Yokosuka Line nujul kana segmen 23.9 km antara Ōfuna Station jeung Kurihama Station, tapi kusabab kareta di Jalur Yokosuka asalna ti Stasion Tokyo, rute kareta nu asup kana jalur ieu disebutna Jalur Yokosuka.
Jalur ieu di jero taneuh ti Tokyo ka Shinagawa (sajajar jeung Jalur Utama Tōkaidō, Jalur Yamanote jeung Keihin-Tōhoku Line), terus nyabang ka kulon nuturkeun Tōkaidō Shinkansen asup ka kota Kawasaki (bagean ieu, ilahar disebut Jalur Hinkaku (品鶴線 Hinkaku-sen?), asalna jalur kareta barang ti Jalur Utama Tōkaidō). Ngahiji jeung Jalur Utama Tōkaidō Main di deukeut Tsurumi Station sarta nuturkeun Jalur Utama Tōkaidō ka Ōfuna, nu terus nyabang ka beulah kidul-wetannepi ka eureun di Miura Peninsula.
Kareta[édit | sunting sumber]
- Kareta lokal Local nu eureun di unggal stasion sapanjang Jalur Yokosuka. Ilaharna 11-gerbong tur dua gerbong mimiti ngarupakeun "Green Cars". Sababaraha ngagunakeun 4-gerbong kareta antara Zushi jeung Tokyo. Dina bagean sejen, make 11-gerbong jeung 4 gerbong sacara bebas.
- Kareta Shōnan-Shinjuku Line make Jalur Yokosuka antara Nishi-Ōi jeung Zushi.
- Ohayō Liner jeung Home Liner kareta komuter ekspres nu eureun di Tokyo, Shimbashi, Shinagawa, Ōfuna, Kamakura jeung Zushi.
- Kareta Narita Express eureun di Tokyo, Shinagawa, Yokohama, jeung Ōfuna.
Aya sababaraha layanan kareta (lolobana tujuan Tokyo) ka Sōbu Main Line tujuan Tsudanuma, Chiba jeung Narutō, Narita Line tujuan Narita Airport, Kashima Line tujuan Kashima-Jingū, Sotobō Line tujuan Kazusa-Ichinomiya, sarta Uchibō Line tujuan Kimitsu. Kareta tujuan Stasion Narita Airport Station disebut Rapid Airport Narita, tapi sabalikna beda ngaran.
Stasion-stasion[édit | sunting sumber]
Catetan yen Jalur Yokosuka teu ngaliwatan Stasion Kawasaki.


text:
Jalan tol Tangerang - Merak
Jalan tol Tangerang - Merak mangrupakeun bagian ti ruas tol Jakarta - Merak. Jalan tol ieu dioperasikeun ku PT. Marga Mandala Sakti. Ngahubungkeun wilayah Tangerang dugi ka Pelabuhan Merak, antara daerah Bitung, kotamadya Tangerang, ngalintasi Balaraja, Serang, Cilegon sampei ka deukeut pelabuhan Merak.
Gerbang tol[édit | sunting sumber]
- Bitung (Tangerang Kulon)
- Nyambung ka Jalan tol Jakarta - Tangerang / kaluar masuk ka Bitung.
- Cikupa / Pasar Kemis
- Kanggo kendaraan nu bade lebet atawa kaluar, ka atawa ti Cikupa, Pasar Kemis.
- Balaraja Wetan
- Kanggo kendaraan nu bade lebet atawa kaluar, ka atawa ti Balaraja, Tigaraksa.
- Balaraja Kulon
- Kanggo kendaraan nu bade lebet atawa kaluar, ka atawa ti Balaraja, Cisoka, Cikande.
- Ciujung
- Kanggo kendaraan nu bade lebet atawa kaluar, ka atawa ti Ciujung, Kragilan, Cikande.
- Serang Wetan
- Kanggo kendaraan nu bade lebet atawa kaluar, ka atawa ti Serang, Banten Lama, Rangkasbitung.
- Serang Kulon
- Kanggo kendaraan nu bade lebet atawa kaluar, ka atawa ti Serang, Pandeglang.
- Cilegon Wetan
- Kanggo kendaraan nu bade lebet atawa kaluar, ka atawa ti Cilegon.
- Cilegon Kulon
- Kanggo kendaraan nu bade lebet atawa kaluar, ka atawa ti Cilegon, Anyer, Kawasan Industri.
- Merak (Gerem)
- Kanggo kendaraan nu bade lebet atawa kaluar, ka atawa ti Merak.


text:
Topi
Topi nya éta dudukuy modél luar negri.[1] Topi asalna ti Chitral jeung Gilgit daérah anu ayeuna ayana di Pakistan beulah kulon.[2] Topi jadi popularitas diantara sélér-sélér Pashtun beulah kulon di mimiri abad ka-20, topi téh jadi gagantina sorban.[2] Salain ti éta topi ogé jadi popularitas di antara Nuristan jeung Tajik ti Panjeher jeung Badakhshan. [2]
Daptar eusi
Sajarah topi[édit | sunting sumber]
Topi nya éta tutup sirah anu dipaké pikeun sababaraha alesan, saperti pikeun upacara atawa agama, pikeun kasalametan, jeung pikeun aksésori fashion.[3] Jaman baheula mah topi téh jadi indikator status sosial, sedengkeun dina militér némbongkeun kabangsaan, cabang pelayanan, pangkat jeung resimen.[3] Salah sahiji mimiti aya topi dina lukisan makam Thebes anu némbongkeun hiji lalaki anu keur maké topi jarami.[3] Hal nu séjéna nya éta Pileus, topi tangkorak anu basajan, disebut tutup Frigia, mimitina dipaké ku budak anu dibébaskeun di Yunani, Roma, jeung Pestasos Yunani.[3] Abad ka-16 awéwé geus maraké topi anu disebut topi awéwé, istilah éta asalna ti kota Milan Italia, di mana kualitasna alus anu dijieuna dina abad 18.[3] Topi awéwé sacara tradisional miboga rénda, hiasan jeung asésoris anu disaluyukeun jeung baju anu dipaké.[3] Abad 19, awéwé maké topi anu bentukna leuwih gedé, dihiasan ku pita, kembang, bulu jeung trim kasa.[3] Dina patengahan taun 1920, nalika awéwé nekteuk buukna jadi pendék, loba anu maraké topi anu bentukna demprak saperti hélem. [3]
Bagian dina topi[édit | sunting sumber]
- Crown, topi anu nutupan bagian luhur sirah.[3]
- Peak (Inggris), visor (Amerika Inggris), proyeksi kaku di bagian hareup, pikeun nutupan panon tina sinar panon paé jeung hujan. [3]
- Brim, proyeksi opsional bahan kaku tina bagian handap mahkota topi horizontal di sakuriling topi. [3]
- Puggaree atawa pita disakurilingna. [3]
- pita nu nahan késang, strip dari ktina kulit anu némpél dina pas buleudna bagan jero topi pikeun nyaring kokotor jeung késang.[3]
- Lining, aya sababaraha lapisan sutra. [3]
Jinis-jinis Topi[édit | sunting sumber]
catetan[édit | sunting sumber]
- ↑ Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c Sejarah topi penutup kepala mujahidin yang terkenal pakul. (Dicutat tanggal 4 Oktober 2011)
- ↑ a b c d e f g h i j k l m n Pesan / Order Topi untuk Promosi, Souvenir & Oleh oleh dari Bandung (Dicutat tanggal 20 November 2011)


text:
Recommended Sales Toyota Cirebon
AUTO 2000 Cirebon
Jl. Brigjen Darsono 14,By Pass, Cirebon
Untuk pembelian mobil Toyota di wilayah Cirebon, Kuningan, Indramayu, Majalengka, Jawa Barat dan sekitarnya, hubungi rekomendasi marketing Toyota kami di bawah ini :
Dan Dapatkan harga mobil Toyota dengan harga promo, diskon, cashback, perhitungan kredit, dan banyak bonus menarik Lainnya.
Segera Hubungi :
Didi
0813 2147 3737
0815 6913 338
Pin BB : 25B1ABDA
Atau anda juga bisa mengisi formulir dibawah ini dan kami akan segera menghubungi Anda:
*) Harap di isi dengan benar sesuai dengan kartu identitas anda
*) Sistem Kami Akan mencatat Nomor IP anda secara otomatis
www.astra-toyota.com
Toyota AUTO 2000 Cirebon, Jl. Brigjen Darsono 14,By Pass, Cirebon
Toyota Rejeki Jaya Makmur Sentosa, Cirobon
Harga Toyota Avanza E 1300 M/T Manual Cirebon, Kuningan, Indramayu, Majalengka
Harga Toyota Avanza E 1300 A/T Automatic Cirebon, Kuningan, Indramayu, Majalengka
Harga Toyota Avanza G 1300 M/T Manual Cirebon, Kuningan, Indramayu, Majalengka
Harga Toyota Avanza G 1300 A/T Automatic Cirebon, Kuningan, Indramayu, Majalengka
Harga Toyota Avanza G 1500 M/T Manual Cirebon, Kuningan, Indramayu, Majalengka
Harga Toyota Avanza Veloz 1500 M/T Manual Cirebon, Kuningan, Indramayu, Majalengka
harga Toyota Avanza Veloz 1500 A/T Automatic Cirebon, Kuningan, Indramayu, Majalengka
Harga Toyota Etios Valco J Manual di Cirebon, Kuningan, Indramayu, Majalengka
Harga Toyota Etios Valco E Manual di Cirebon, Kuningan, Indramayu, Majalengka
Harga Toyota Etios Valco G Manual di Cirebon, Kuningan, Indramayu, Majalengka
Launching, Toyota Agya, Harga Mobil Toyota, Avanza, Veloz, Kijang Innova, Etios Valco, Rush, Yaris, Nav1, Fortuner, VNTurboVios, Camry, Etios, Liva, Corolla Altis, Alphard, Truk Dyna, Hilux, Toyota Nav1, Toyota Hiace, Toyota FT86, Toyota Mark X, Toyota FJ Cruiser, Toyota Lanc Cruiser, Crown Royal Saloon, Tipe, E, G, S, V, J, TRD Sportivo, Manual, Automatic, Matic, Diesel, Bensin, Januari, Februari, Maret, April, Mei, Juni, Juli, Agustus, September, Oktober, November, Desember, Tahun 2012, 2013, Toyota, Baru, Bekas, Second, Marketing, Harga Mobil, Untuk, 2014, 2015, Perusahaan, Company, Plat Merah, Dealer, Showroom, Alamat, Contact, Telepon, Best, Sales, launching, Waraniaga, Pameran, Trade In, Tukar Tambah, Servis, Jual, Beli, Barang, Ready Stock, Tanpa Inden, Color, Warna, Putih, White, Hitam, Black, Silver, Blue, Biru, Merah, Putih, Metalic, Maron, Dark, Jobs, Lowongan, Kerja, Promo Natal, Promo Tahun Baru, Promo Lebaran, Ramadhan, Promo Merdeka, Falentine, Imlek, Tahun Baru Cina, Cicilan, Angsuran, 1, 2, 3, 4, 5, Tahun, Paket Kredit, DP 10%, DP 20%, DP 30%, Aksesoris, Mobil, Leasing, Murah, Finance, Tander Toyota, Persahaan, Astra Credit Companies, ACC, TA Finance, Toyota Astra Finance, OTO Finance, Niaga Finance, Mandiri Tunas Finance, Panin, NiSP, KKB BCA, BII, BNI, NISP, BRI, On The Road, Off The Road, Biaya Pengiriman Mobil Toyota, 1, 2, 3, 4, 5, Tahun
Harga Toyota Kijang Innova Bisnis M/T Bensin Cirebon, Kuningan, Indramayu, Majalengka
Harga Toyota Kijang Innova J M/T Bensin Cirebon, Kuningan, Indramayu, Majalengka
Harga Toyota Kijang Innova J M/T Dress Up Bensin Cirebon, Kuningan, Indramayu, Majalengka
Harga Toyota Kijang Innova E M/T Bensin Cirebon, Kuningan, Indramayu, Majalengka
Harga Toyota Kijang Innova E A/T Bensin Cirebon, Kuningan, Indramayu, Majalengka
Harga Toyota Kijang Innova G M/T Bensin Cirebon, Kuningan, Indramayu, Majalengka
Harga Toyota Kijang Innova G A/T Bensin Cirebon, Kuningan, Indramayu, Majalengka
Harga Toyota Kijang Innova G M/T Luxury Bensin Cirebon, Kuningan, Indramayu, Majalengka
Harga Toyota Kijang Innova G A/T Luxury Bensin Cirebon, Kuningan, Indramayu, Majalengka
Harga Toyota Kijang Innova V M/T Bensin Cirebon, Kuningan, Indramayu, Majalengka
Harga Toyota Kijang Innova V A/T Bensin Cirebon, Kuningan, Indramayu, Majalengka
Harga Toyota Kijang Innova V M/T Luxury Bensin Cirebon, Kuningan, Indramayu, Majalengka
Harga Toyota Kijang Innova V A/T Luxury Bensin Cirebon, Kuningan, Indramayu, Majalengka
Harga Toyota Kijang Innova E M/T Diesel Cirebon, Kuningan, Indramayu, Majalengka
Harga Toyota Kijang Innova G M/T Diesel Cirebon, Kuningan, Indramayu, Majalengka
Harga Toyota Kijang Innova G A/T Diesel Cirebon, Kuningan, Indramayu, Majalengka
Harga Toyota Kijang Innova V M/T Diesel Cirebon, Kuningan, Indramayu, Majalengka
Harga Toyota Kijang Innova V A/T Diesel Cirebon, Kuningan, Indramayu, Majalengka
Harga Toyota Fortuner G A/T LUX TRD Bensin Cirebon, Kuningan, Indramayu, Majalengka
Harga Toyota Fortuner G M/T Diesel Cirebon, Kuningan, Indramayu, Majalengka
Harga Toyota Fortuner G M/T TRD Diesel Cirebon, Kuningan, Indramayu, Majalengka
Harga Toyota Fortuner G A/T Diesel Cirebon, Kuningan, Indramayu, Majalengka
Harga Toyota Fortuner G A/T TRD Diesel Cirebon, Kuningan, Indramayu, Majalengka
Harga Toyota Fortuner 2.7 G A/T LUX Bensin Cirebon, Kuningan, Indramayu, Majalengka
Harga Toyota Fortuner 2.7 G A/T LUX TRD Bensin New Cirebon, Kuningan, Indramayu, Majalengka
Harga Toyota Fortuner 2.7 V A/T Bensin Cirebon, Kuningan, Indramayu, Majalengka
Harga Toyota Fortuner 2.5 G M/T Diesel VN Turbo Cirebon, Kuningan, Indramayu, Majalengka
Harga Toyota Fortuner 2.5 G M/T TRD Diesel VN TurboCirebon, Kuningan, Indramayu, Majalengka
Harga Toyota Fortuner 2.5 G A/T Diesel VN Turbo Cirebon, Kuningan, Indramayu, Majalengka
Harga Toyota Fortuner 2.5 G A/T TRD Diesel Vn Turbo Cirebon, Kuningan, Indramayu, Majalengka
Etios Valco J Manual Cirebon, Kuningan, Indramayu, Majalengka
Etios Valco E Manual Cirebon, Kuningan, Indramayu, Majalengka
Etios Valco G Manual Cirebon, Kuningan, Indramayu, Majalengka
Harga Harga Toyota MarkX Cirebon, Kuningan, Indramayu, Majalengka
Harga Toyota Nav1 Cirebon, Kuningan, Indramayu, Majalengka
Toyota Agya Denpasar, Cirebon, Kuningan, Indramayu, Majalengka
Toyota Hi Ace Balikapan
Toyota FJ Cruiser Denpasar, Cirebon, Kuningan, Indramayu, Majalengka
Harga Toyota Yaris 1500 J Manual Cirebon, Kuningan, Indramayu, Majalengka
Harga Toyota Yaris 1500 J Automatic Cirebon, Kuningan, Indramayu, Majalengka
Harga Toyota Yaris 1500 E Manual Cirebon, Kuningan, Indramayu, Majalengka
Harga Toyota Yaris 1500 E Automatic Cirebon, Kuningan, Indramayu, Majalengka
Harga Toyota Yaris 1500 S Manual TRD Cirebon, Kuningan, Indramayu, Majalengka
Harga Toyota Yaris 1500 S Limited Automatic Cirebon, Kuningan, Indramayu, Majalengka
Harga Toyota Yaris 1500 S Limited Automatic TRD Cirebon, Kuningan, Indramayu, Majalengka
Harga Toyota Rush 1500 G VVTI Manual Cirebon, Kuningan, Indramayu, Majalengka
Harga Toyota Rush 1500 G VVTI Automatic Cirebon, Kuningan, Indramayu, Majalengka
Harga Toyota Rush 1500 S VVTI Manual Cirebon, Kuningan, Indramayu, Majalengka
Harga Toyota Rush 1500 S VVTI Automatic Cirebon, Kuningan, Indramayu, Majalengka
Harga Toyota Rush 1500 S VVTI Manual Dress Up Cirebon, Kuningan, Indramayu, Majalengka
Harga Toyota Rush 1500 S VVTI Automatic Dress Up Cirebon, Kuningan, Indramayu, Majalengka
Harga Toyota Alphard Facelift 2400 X Automatic Cirebon, Kuningan, Indramayu, Majalengka
Harga Toyota Alphard Facelift 2400 G Automatic Cirebon, Kuningan, Indramayu, Majalengka
Harga Toyota Alphard Facelift 3500 V Automatic Cirebon, Kuningan, Indramayu, Majalengka
Harga Toyota Hilux Pick Up Chasis M/T Bensin Cirebon, Kuningan, Indramayu, Majalengka
Harga Toyota Hilux Pick Up STD M/T Bensin Cirebon, Kuningan, Indramayu, Majalengka
Harga Toyota Hilux Pick Up STD M/T Diesel Cirebon, Kuningan, Indramayu, Majalengka
Harga Toyota Hilux Double Cabin E M/T Diesel Cirebon, Kuningan, Indramayu, Majalengka
Harga Toyota Hilux Double Cabin G M/T Diesel Cirebon, Kuningan, Indramayu, Majalengka
Harga Toyota Corolla Altis 1800 E Manual Cirebon, Kuningan, Indramayu, Majalengka
Harga Toyota Corolla Altis 1800 G Automatic Cirebon, Kuningan, Indramayu, Majalengka
Harga Toyota Corolla Altis 2000 V Automatic Cirebon, Kuningan, Indramayu, Majalengka
Harga Toyota All New Camry 2.5 L A/T Hybrid Cirebon, Kuningan, Indramayu, Majalengka
Harga Toyota All New Camry 2.5 G A/T Cirebon, Kuningan, Indramayu, Majalengka
Harga Toyota All New Camry 2.5 V A/T Cirebon, Kuningan, Indramayu, Majalengka
Harga Toyota All New Vios1500 E Manual Cirebon, Kuningan, Indramayu, Majalengka
Harga Toyota All New Vios1500 G Manual New Cirebon, Kuningan, Indramayu, Majalengka
Harga Toyota All New Vios1500 G Manual Cirebon, Kuningan, Indramayu, Majalengka
Harga Toyota All New Vios1500 G Automatic Cirebon, Kuningan, Indramayu, Majalengka
Harga Toyota Toyota All New Vios1500 G Automatic TRD Cirebon, Kuningan, Indramayu, Majalengka
Harga Toyota All New Vios1500 G Automatic TRD New Cirebon, Kuningan, Indramayu, Majalengka
Harga Toyota Land Cruiser C&C Workmate Manual Diesel Cirebon, Kuningan, Indramayu, Majalengka
Harga Toyota Land Cruiser Troop Carries Manual Diesel Cirebon, Kuningan, Indramayu, Majalengka
Harga Toyota Land Cruiser 200 Standart Spec A/T Diesel Cirebon, Kuningan, Indramayu, Majalengka
Harga Toyota Land Cruiser 200 Full Spec A/T Diesel Cirebon, Kuningan, Indramayu, Majalengka
Harga Toyota Hi Ace STD Manual Cirebon, Kuningan, Indramayu, Majalengka
Harga Toyota HI Ace Commuter Manual Cirebon, Kuningan, Indramayu, Majalengka
Daihatsu Xenia Denpasar, Cirebon, Kuningan, Indramayu, Majalengka
Suzuki Carry MT Pikap Denpasar, Cirebon, Kuningan, Indramayu, Majalengka
Suzuki Ertiga Denpasar, Cirebon, Kuningan, Indramayu, Majalengka
Honda Jazz Denpasar, Cirebon, Kuningan, Indramayu, Majalengka
Toyota Rush Denpasar, Cirebon, Kuningan, Indramayu, Majalengka
Daihatsu Gran Max pikap Denpasar, Cirebon, Kuningan, Indramayu, Majalengka
Nissan Grand Livina 3.013 unit Denpasar, Cirebon, Kuningan, Indramayu, Majalengka
Toyota Yaris Denpasar, Cirebon, Kuningan, Indramayu, Majalengka
Mitsubishi T-120 SS Mini Pikap Denpasar, Cirebon, Kuningan, Indramayu, Majalengka
Mitsubishi L-300 Pikap diesel Denpasar, Cirebon, Kuningan, Indramayu, Majalengka
Honda Freed Denpasar, Cirebon, Kuningan, Indramayu, Majalengka
Daihatsu Terios Denpasar, Cirebon, Kuningan, Indramayu, Majalengka
Toyota Fortuner Denpasar, Cirebon, Kuningan, Indramayu, Majalengka
Mitsubishi Pajero Sport Denpasar, Cirebon, Kuningan, Indramayu, Majalengka
Suzuki APV Denpasar, Cirebon, Kuningan, Indramayu, Majalengka
Toyota Hilux pikap Denpasar, Cirebon, Kuningan, Indramayu, Majalengka
Daihatsu Gran Max minibus Denpasar, Cirebon, Kuningan, Indramayu, Majalengka


text:
Kawung Ratu
Carita Pondok Wahyu Wibisana
DI SADESA Mandalasari jigana mah ngan kawung Aki nu pangjugrahna teh. Lain si sombong, sanajan dibandingkeun jeung kawung bogana Ki Jumsi ge. Ari kawung Ki Jumsi, enya jugrah, tapi lahangna kos nu atah raru, sok haseum bae.
Mokaha da, dina usum kieu, ari kana saratus perak mah sapoena eta kawung teh bisa mere, teu hese-hese. Lakar daek bae ngaropeana.
Ku Aki eta kawung dibere ngaran peringetan ka Kangjeng Dalem Wira Tanu Ningrat. Minangka pangeling-eling ka anjeunna, disebut wae Kawung Ratu.
Riwayatna mah kieu eta teh: Baheula, waktu Aki ge ngora keneh, can jaman merdeka harita teh, eta kawung jeunah keneh, can diropea. Ari carulukna mah geus aya, ngan leungeunna can nongtot.
Harita Aki boga deui kawung tilu, nu jadi di sisi walungan Cilonggan. Nu eta mah geus lila bisa disadapna, ngan teu pati matut.
Saban Aki rek nagenkeun lodong kana kawung nu tilu tea, Aki nga-randeg heula di handapeun tangkal kawung jeunah. Da enya, estu jadi angen-angen pisan, sangkan eta kawung bisa mere pakasaban anu lumayan. Ku Aki sok diajak nyarita kieu: “He Nyi Mas Pohaci Jubleg Ireng, parawan Mandalasari nu ngadeg di sisi jalan liliwatan, geura pintonkeun panangan salira, mancer geutah madu tina rema salira ….
Teuing kalah ku mindeng, teuing memang geus waktuna, leungeun eta kawung teh teu lila nongtot. Ari geus nongtot bet jadi bingung Aki teh, sok sieun sal ah nyigayanana. Da eta kawung teh pelak Aki jaman budak. Poho deui karuh, nyanghareup ka mana waktu Aki melak eta kawung, asa ngaler asa ngidul. Apan sok pundung mun salah nyigayanana mah. Jadi nyigayanana kudu lebah tempat melakna. Upama teu kitu, hamo. Lain omong bebenjon ieu teh, enya, sidik, nurutkeun pangalaman Aki kitu, sotenan.
Ku lantaran poho terus, nya Aki teh tahajud heula, hayang dibere ngimpi ku Pangeran. Hayang kaimpikeun deui teh kalakuan jaman Aki melak kawung eta. Kaliasan bet kaparengkeun. Aki ngimpi. Jeung Aki percaya pisan kana eta impian teh. Dina itungan, Aki melak kawung nyanghareup ka beulah kaler. Jadi nyigayan kawungna oge kudu ti beulah kaler. Aya deui nu jadi pikiran harita teh. Naha ditinggurna kudu keur gumear atawa gumucrak-koneng. Apan beda-beda sipatna kawung teh. aya nu kudu ditinggur waktu kembangna gumucrak-cibeas, gumu_crak-koneng, tumereb, gumear, humeor, lumecir, humangit, malah aya nu kudu geus beukah. Tah eta Aki can nyaho. Tapi nya tungtungna mah dipaparah bae. Waktu keur gumucrak-koneng, mimiti ditinggur.
Ku lantaran marawanan, basa ceg kana leungeunna Aki ngomong kieu: “Nyi Parawan Mandalasari, montong getek montong ngepeskeun, poe ieu teh poe pangantenan urang, perlu cisusu jangeun turunan …”
Ninggurna ati-ati pisan, bakuna mah sieun katinggur heunteu careuhna. Kumaha keh mun -kitu, kana pundung deui bae. Taktage kawung mah kos jelema - eh kos parawan meureun - kudu asak ngolona.
Sanggeus ditinggurna lita, heg diayun. Jeung sanggeus katimbang waktuna, si kembang teh tuluy wae dipagas, dipopok ku legoh tangkalak sabiasa.
Nyeta atuh, ari mimitina mah eta kawung teh bet matak rudet bae. Keur lahangna saeutik teh, haseum beak karep. Ku taksiran Aki, eta kawung keur gering. Eta we da kalah ka gegedoh nu ka luar teh, rujit.
Jeung eta harita, neangan kacembeng, kuat kukulintiran ka ditu ka dieu, weleh teu manggih. Nya kapaksa wae ku daun kanyere. Eta leungeun kawung nu geus dipagas teh, heg disusut ku daun kanyere, ava ulah loba teuing gegedohna. Minangka obat doktorna meureun mun ayeuna mah.
Jaba ti eta, lahangna diraru. Sok akar kawao diasupkeun kana lodongna sanggeus dipuput teh. Gen ditagenkeun dina leungeun kawung. Enya rada saleuheung lahangna teu haseum teuing.
Beuki lila eta kawung teh beuki pikalucueun. Lahangna teu haseum sarta beuki jugrah bae. Sapoe-sapeuting dua lodong teh aya kana dua bonjoreun mah, nitih salodong sabonjor. Mucekil pisan sakitu teh.
TAH harita aya pemundut ti Ratu di nagara teh. Punduh Cakra dina hiji poe datang ka Aki. Cenah, Kangjeng Dalem Wira Tanu Ningrat mundut dipangdamelkeun gula ka unggal somahan ti wewengkon Ta-raju jeung Salawu nu sok nyadap. Di desa Mandalasari nu kapeto teh nya Aki pisan. Tangtu Juragan Kuwu nu nuduhkeunana teh, da piraku Kangjeng Dalem uningaeun onamaning.
Beu ambeu, Aki teh dipundutan ku Ratu geuning, kudu nyieun gula sireum jeung gula kerenceng. Pagawean nu bangga eta teh. Tapi sakumaha banggana oge, da dawuh Ratu, piraku bet dipagak, tangtu diestokeun pisan. Apan cenah “guru-ratu wong atua karo, wajib sinembah.”
Tegesna Ratu nu faoga nagara katut uteuk-tongo-walang-tagana, piraanan mundut gula sireum jeung gula kerenceng,cek Aki teh. Malah bungah nu aya, dumeh kapercaya ku menak ti dayeuh.
Eh poho, eta, nu dipundutan gula di desa Mandalasari teh lain Aki wungkul. Duaanjeung Ki Tasrip nu boga kebon kawung pohara legana. Kawung nu jadi kaagulanana, ku manehna dingaranan Kawung Juuh, eta meureun pedah lahangna juuh pisan, jugrah.
Jigana rek dipriskeun Aki jeung Tasrip teh, mana nu leuwih bisa nyadap jeung nu bisa nyieun gula. Atuh tangtu wae Aki enya-enya mah, sieun eleh, sieun isin ku Ratu.
Kabeneran kawung nu tadi teh keur purug, leungeunna kuat satilu-tilu. Disadap kabehanana. Atuh Aki teh aya harepan, lantaran lahangna geus beunang dipercaya tea. Jadi baris meunang lahang nu hade tur loba. Cek angkanan harita, upama Aki meunang pris ti Ratu, Kangjeng Dalem, eta kawung teh rek dingaranan Kawung Ratu.
Dina enggoning nyadapna harita, estu sagala elmu Aki pamere ti nini-aki diketrukkeun kabeh. Boh jangjawokan boh kias-tarekahna sangkan meunang lahang loba tur alus, kabeh dijalankeun. Ieu teh awahing hayang kaanggo ku Ratu bae.
Waktu lahang nu ditaheur keur nyengka, pok Aki ngaharewoskeun jangjawokan. Kitu deui waktu geus rumamat.Tuluy dijait. Ti dinya terus diguis. Terus diguis henteu dicitak, lantaran apan rek nyieun gula ke-renceng jeung gula sireum tea.
Sajeroning ngaguis, Aki teu poho mapatkeun jangjawokan karuhun, menta sangkan gulana kamanah ku Ratu, sing bodas-ngeplak gula sireumna, sing ulah tutung-atahan gula kerencengna.
Taksiran paneda Aki teh diijabah. Eta bae hasilna cek Aki mah estu nyugemakeun pisan. Tuluy ditorosan dihade-hade, sangkan engke di mana aya nu ti desa, kari sok.
Waktu Ki Punduh Cakra datang rek nyokot gula haturan Kangjeng tea, bari ngasongkeun teh teu poho Aki mapatkeun jangjawokan minangka pangjajapna, ambeh gulana dipiasih ku Ratu, kamanah ku menak.
Lila Aki ngadagoan beja ti dayeuh. Aya kana dua Jumaahna, sarta dina hiji poe, Punduh Cakra datang deui.
Pokna: “Ki Sukarma, gula kerenceng jeung gula sireum teh geus katampi ku Kangjeng Dalem. Jigana mah kapuji ku anjeunna. leu kuring masrahkeun suratna …”
Bari ngadegdeg Aki nampanan eta surat. Aksarana aksara Sunda. Heg ku Aki dibaca. Mun teu salah kieu unina teh:
“Ki Sukarma di Babakan Kiara, desa Mandalasari. ieu kula Dalem Tasikmalaya, Wira Tanu Ningrat, mere beja yen gula ti anjeun geus katampa sarta kapuji hadena.
Dina ieu surat kaula mere duit, lumayan pikeun dipake jimat ….”
Kitu asana eta eusi surat teh. Enya eta surat teh dibarengan ku duit sabenggol. Bener sabenggol, teu kurang teu leuwih.
Upama diitung ku harga gula mah, duit sabenggol teh, wah teu kabual. Rugi malah. Tapi ngingetkeun, yen eta duit teh - sanajan ngan pangaji sabenggol - citresna ti nu jadi Ratu, bungah nu aya. Sarta sakumaha dawuhanana yen eta duit kudu dijieun jimat, ku Aki teu digasab, diteundeun didama-dama pisan.
Ti harita kawung nu tadi teh dibere ngaran Kawung Ratu. Kabeh urang desa Mandalasari, nepi ka desa Puspahiang oge geus nyarahoeun, yen Aki meunang pris. Pris kahiji malah di sa-Salawu oge.
Dina hiji peuting bet eta kawung teh kaimpikeun. Dina itungan nu kadeuleu harita, eta kawung teh bet leungeunan sarta sirahna saperti awewe, pohara geulisna. Kitu lah jiga burok, ngan awakna lain kuda, tapi kawung. Ngong eta burok kawung teh ngawih anu maksudna menta ka Aki persenan ti Ratu.
Anggeus ngawih, ana korejat Aki hudang. Bet make muringkak bulu punduk. Inget harita malem Jumaah kira wanci janari leutik.
Kaganggu ku mikiran impian, Aki teu sare deui. Nyileuk bae. Ceuk hate: Enya Nyi Mas Pohaci Jubleg Ireng teh mundut persenan ti Ratu geuning. Jeung ahirna, sanggeus dipikir dibulak-balik, gilig we hate teh, yen duit sabenggol nu ti Ratu tea, rek dibikeun ka Kawung Ratu. Da enya mana kitu oge, hakna.
KACARITAKEUN isukna, rebun-rebun keneh, Aki geus indit bari mawa duit benggol, rek ngajalankeun niat tea. Tah harita meunang kareuwas nu pohara teh. Ti kajauhan geus katembong, yen di handapeun Kawung Ratu aya 12jelema. Ana dilelek-leiek, geuning eta jelema teh nu rek deleka, da keur ngagedek bae nuar Kawung Ratu. Nataku Aki sewot na, serepet nyabut bedog panjang bari ngagorowok:
“Sia rek nuar kawung aing, hah? Hayang dicacag?”
Jelema nu aya di handapeun kawung gancang ngalieuk. Masya Allah geuning manehna teh Ki Tasrip tea. Enya Ki Tasrip nu eleh pris tea. Tah barang manehna neuleu beungeut Aki, gancang manehna mabur, lumpat tipaparetot. Ku Aki meunang sawatara pentangan mah diudag, tapi teu kebat, da cek ingetan karo-karo burung. Tuluy we balik deui kana kawung.
Diilikan tapak kampak dina tangkal Kawung Ratu teh, hadena can pati jero. Leuh diwaaskeun upama Aki teu gancang-gancang ka dinya, kana lapur tah kawung teh. Mangkaning kawung geus ngaronjatkeun darajat Aki di desa, malah julukan Kawung Ratu oge geus kawangikeun, Piraku we mun teu meritegeg upama aya nu nuar teh.
Kaharti ku Aki, Ki Tasrip teh sirik, pedah kawungna teu meunang pris. Kawung Juuh-na eleh ku Kawung Ratu. Art kituna mah, nya sarua wae meureun jeung Aki, manehna oge hayangeun kamanah ku menak, hayang kaanggo. Tapi nasib hade aya di Aki. Banget-banget Aki nganu-hunkeun ka Pangeran jeung ka para karuhun nu ngawaris jangjawokan jeung elmuning kias tarekah tea.
Estu jadi udagan Aki, iadi udagan sarerea, hayang jadi somahan anu hade teh. Da ngarumasaieun hirup digeugeuh ku menak. Maksud Aki teh di dunya. Jadi fay a barang kinasihan, upama dipundut atawa dipika-palay ku nu ngaheuyeuk nagara mah, tangtu disanggakeun kalawan kabungahan.
Katurug-turug Aki percaya pisan, yen dawuh Ratu mah sok saciduh metu, sabda menak sok saucap nyata tea. Aki yakin, ku kaanggona gula kerenceng jeung gula sireum tina Kawung Ratu, bakal aya karasana kana kahirupan Aki. Buktina eta Kawung Ratu teh beuki jugrah bae lahangna.
Tah nya; kacaritakeun duit benggol nu ti Kangjeng Dalem ku Aki di-asupkeun kana hate Kawung Ratu. Mimitina mah rek di beh handap bae, kabeneran aya urut kampak tea. Ngan dipikir, bisi aya nu manggih-an. Ku lantaran kitu terekel naek kana sigay; kira sadeupa deui ti pucuk, heg molongoan tangkalna, bes benggol teh diasupkeun ban ngomong:
“leu Nyi Mas Pohaci Jubleg Ireng, kuring nyanggakeun kagungan, mugi ditampi ..,.”
Ti harita Kawung Ratu teh dieusi benggol jimat. Aneh karasana ku Aki asa aya komaraan sanggeus kitu teh. Euh tangtu perbawa jimat ti Ratu, cekhate.
Isukna Aki meunang beja pikareuwaseun. Majah Ki Tasrip geus maot ngagantung maneh dina tangkal Kawung Juuh. Inna lillahi, cek hate. Manehna .maot lantaran eleh pris meureun. Eleh berjuang cek basa ayeuna mah, berjuang sangkan kaasih ku Ratu. Teu ngabibisani, cacak mun Aki eleh oge, kana kawas manehna. Ngan teuihg ketang ari kudu ngagantung maneh mah. Nu tangtu, boga perasaan teu bisa jadi somah-an nu hade mah, pasti aya.
UJANG, NYAI, geuning maraneh teh ngabandungan omongan Aki bangun pogot kitu? Naha rame pangalaman Aki teh? Asa teu pira pila-kadar ngadongengkeun kawung! Panjang sotenan dipanjangkeun ku Aki, itung-itung Aki mulangkeun deui panineungan ka mangsa baheula. Da ari lalakonna mah pondok pisan.
Jigana, tangtu Ujang-Nyai oge boga kahayang cara Aki. Hayang jadi somahan - rayat meureun cek basa ayeuna mah - nu hade. Enya? Pi-raku bae mun henteu teh. Ari lantaranana apan urang hirup teh estu ka-purba ku menak. Cek ayeuna mah meureun ku Bapa-bapa Pamingpin. Tina hal ieu, Aki yakin pisan, yen tangtu sarua, mo beda. Upama geus beda, nya bengkok sembah tangtu bakal aya mamala. Nagara bakal kacrut werit jeung ilang dangiang, lantaran somahanana geus malung-kir ka nu jadi ratuna. Naudubillahi mindalik!
Ku lantaran kitu, waktu dina hiji poe Aki kadatangan jurungan ti kacamatan, yen Juragan, eh Bapa Camat, mundut gula galeuheun, ku Aki teh estu disanggupan pisan. Ras inget ka jaman baheula. leuh, Aki mah teu ngawiji-wiji ka nu jadi menak teh. Teu pedah jaman baheu_la teu sarua jeung jaman ayeuna. Sarua bae. Menak mah menak bae, sanajan ayeuna geus ganti ngaran oge, da hakekatna mah moal beda.
Kira dua minggu ka tukang, waktu Aki neang leungeun Kawung Ratu, manggih pangalaman nu matak ngajenghok. Nya eta deukeut tangkal kawung geus aya calecer. Beu, cek hate, .tangtu ieu teh calecer ti Desa nu rek ngalegaan jalan. Ari disidik-sidik, sihoreng calecer teh ayana beh ditueun kawung. Harita Aki ngaheruk lila pisan, ret kana
Kawung Ratu, ret kana calecer.
“Emh, deudeuh teuing Kawung Ratu, meureun maneh teh bakal di-tuar dajalan rek digedean,” cek hate. Nya eta atuh, ku hanjakal Kawung Ratu teh jadina meh dina kuta pisan, jadi kasipat ku calecer tea.
Pohara Aki sabilna. Ras inget kana pamundut ti Juragan Camat. Ras inget deui kana parentah ti desa. Mangkaning kawung Aki teh ngan tinggal Kawung Ratu wungkul. Jadi pikeun nedunan pamundut ti Kaca-matan, Aki satadina mah ngandelkeun ti Kawung Ratu. Tapi harita rek dituar, titahan ti desa.
Art nu matak sabil, ka ditu kumaha ka dieu kumaha. Apan Desa jeung Kacamatan teh sarua bae kudu diturut parentahna. Boh Juragan Kuwu, boh Juragan Camat, sarua menak nu wajib sinembah tea.
Aya nu matak ngarugikeun Aki teh. Nya eta tipama parentah ti Desa diturut. Atuh meureun mun dituar, kana leungit pakasaban Aki nu baku. Tapi kumaha da eta parentah nu kudu diturut.
Upama teu diturut, beu aya kudua atuh Aki teh nyontoan ka nu ngaro-ra. Apan tadi ku Aki geus dicaritakeun, yen upama kitu, bengkok sem-bah tea. Eta Aki teu niat, bararaid teuing!
Tapi Aki perlu ku eta kawung. Kahiji keur pakasaban Aki, kadua keur nedunan pamundut ti Kacamatan tea. Keun ari pakasaban Aki mah, teu penting, tapi eta pamundut ti Kacamatan.
leuh Ujang-Nyai, karasa bohongna omongan Aki nu pangahirna bieu? Majar keun ari pakasaban Aki …. Ah, nyeta atuh Ujang, Nyai, sabener na Aki butuh pisan ku eta kawung teh. Eta teh hirup Aki, Ujang, Nyai. Upama euweuh eta kawung meureun Aki beuki kokoro.
Jadi sarua pentingna, boh pikeun nedunan pamundut ti Kacamatan, boh pikeun kahirupan Aki sorangan.
Beuki dieu pamundut ti Kacamatan beuki mereg bareng jeung paren_tah ti Desa sangkan Kawung Ratu gancang dituar. Duanana parentah ti menak, duanana kudu diturut.
Ari peuting tadi bet eta Kawung Ratu teh kaimpikeun deui. Da enya atuh, nepi ka Aki mah boga anggapan, yen eta kawung teh lain saka-wung-kawungna, estu titisan Nyimas Jubleg Ireng nu asalna tina daging jeung getih Dewi Sri urang kayangan. Ku lantaran kitu pangrumat Aki terhadep eta kawung, pohara enya-enyana, dipusti-pusti pisan cara ka jelemabae.
Enya, eta kawung teh peuting tadi kaimpikeun deui. Dina itungan, manehna nembongan ngarupakeun hiji putri nu make pakean sing sar-wa bodas. Heg ngagupayan ka Aki. Ari disampeurkeun, bet kadenge manehna ngawih, pokna:
“Pileuleuyan, pileuleuyan,
kuring digupay ku langit,
pileuleuyan, pileuleuyan,
kuring ditundung ku bumi.”
Jigana mah geus terus rasa ka manehna, yen moal lila deui manehna rek dituar mana kaimpikeun kitu oge. Geus boga wirasat, yen lalakonna tereh tamat.
Impian peuting kamari meureun minangka iber pileuleuyanana.
Aki jeung manehna tereh papisah. Beurat puguh ge. Ngingetkeun geus kalilaan babarengan, sakaduka-sakasuka, asa jeung dulur pet ku hinis bae.
Ayeuna Aki pohara baluwengna, sabil nu taya papadana. Ras inget Kawung Ratu daek teu daek kudu dituar. Leuh, mun dituar teh meureun sarua jeung maehanjelema, cek Aki mah. Dosa jeung teu kaduga.
Coba kumaha timbangan Ujang jeung Nyai, lamun maraneh nyangha-reiipan perkara kieu? Inget kana papatah “guru, ratu wong ‘atua karo wajib sinembah,” inget kana pangabutuh sorangan jeung inget yen nu kudu dituar teh Kawung Ratu pisan nu ku Aki dianggap jelema nu boga nyawa.
Ayeuna lalay geus mimiti ka luar. Geus meh sareupna. Nyanghareup-an peuting, engke, pohara wegahna, lantaran isuk kudu aya putusan. Isuk gagasan leungeun kawung geus waktuna dibuka, lahangna geus kerep nyakclakanana. Pamundut ti Kacamatan bisa ditedunan upama Kawung Ratu teu kudu dituar.
Rek kumaha ieu leungeun Aki isukan? Naha ngecekkeun kampak kana tangkalna nepi ka kawung jadi pogor atawa nagenkeun lodong kana leungeun kawung …. Eta can kapikir ku Aki, tapi kuma isuk bae. Engke peuting Aki rek mikir.
KITU kira-kira obrolan Aki Sukarma ka kuring kamari teh. Nyaritana estu binarung rasa jeung dareuda hate. Persualan nu disanghareupana-na pohara beuratna. Kuring ge teu bisa mutuskeun kudu kumaha ma_nehna teh, naha kudu nyadap atawa kudu nuar kawung.
Tapi poe ieu pisan, tadi isuk-isuk, manehna geus mutuskeun sorang_an. Manehna geus ngajawab persoalanana pribadi. Jigana mah meu-nang mikir sapeupeuting. Yen kudu kitu.
Tadi isuk-isuk, kuring bareng jeung urang kampung Babakan Kiara ngahaja nepungan manehna ka Kawung Ratu.
Barang datang ka handapeun kawung, meh kabeh taya nu kuat tanggah. Kabeh ngaheruk.
Ret kuring kana tangkal kawung. Aya tapak ngadek, tapi can patijero. Kampakna ngagoler dina taneuh, teu jauh tina puhu sigay. Sanggeus kitu lalaunan panenjo kuring mapay sigay ka luhur suku Aki Sukarma geus ngagulayun.
Cek hate: Poe ieu geus leungit hiji tukang nyadap kahot nu geus ka koncaradi desa Mandalasari anu ngaran Aki Sukarma.
Jeroning kitu kuring asa ngadenge nu ngawih ti lebah tangkal ka_wung. Sorana gaib naker:
“Pileuleuyan, pileuleuyan,
kuring digupay ku langit,
pileuleuyan, pileuleuyan,
kuring ditundung ku bumi ….”
sumber : Paguyuban Panglawungan Bahasa Sunda
Sapi Ngencar
Carpon Dadan Sutisna
“Geura jung atuh rék digadag mah, lain kalah ka ngalulungkut!”
“Mangké heula, sidik aing téh baruruten kénéh. Abong biwir teu diwengku!”
“Kéjo geus haneut, deungeunna geus diasakan, rék naon deui?”
“Aéh-aéh, na ka salaki téh, mani poporongos kitu?”
“Kaluman wé nénjona. Hudang héés téh lain buru-buru ka tampian. Batur mah geus kamana boa!”
“Kakara ogé jam genep,”
“Ngadagoan beurang mah kaburu horéam mantén. Nu boga sawah ngadagoan meureun. Si Darmita mah rebun-rebun ogé geus ngagiringkeun sapi!”
“Keun baé da Si Éta mah biasana oge sok nyubuh!”
“Enya, kuduna diturutan. Kadé Kang, sapina paraban heula!”
“Apan jukutna ogé geus béak. Kamari ku Si Darmita dieurihkeun kabéh kana pamakanan. Engké baé di sawah rék dibéré jarami!”
“Karunya, Kang. Ti subuh kénéh disada waé. Matak naon mun ngala heula daun cau dua ponggol mah,”
“Beurang mantén. Di mana kéjo téh?”
“Naha kawas di imah batur baé, maké tatanya sagala rupa. Sangu dina gayoran, deungeunna dituruban ayakan!”
“Ayakan urut nyair téa?”
“Nu mana deui atuh,”
“Beu, na ari Si Kénoh, hanyir temen atuh. Jariripen aing mah ngadaharna ogé,”
“Kadé Kang, sibeungeut heula rék dahar téh!”
“Beu, ngahariwangkeun pisan. Geura indit ka dituh, gandéng!”
“Heueuh, da kami mah rék ka Posyandu, budak rada harééng,”
“Sabaraha poé deui, ngahuripan budak téh?”
“Kami ngajuru teh kakara 25 poé. Nya 15 poe deui meureun!”
“Euleuh, geuning lila kénéh?”
“Wayahna wé atuh, Kang, puasa sakeudeung mah. Barina ogé, kami mah hayang di-KB heula, ngarah teu rendey. Tuh, Si Narsih ogé, sakitu ripuhna loba budak mah. Indit heula, Kang, bisi beurang mantén!”
Kénoh ngaléos bari ngais budak. Rasta nguliat. Sarungna diudar, digawingkeun dina sasampayan nu manteng di tengah imah. Bus ka dapur, kurah-koréh kana sangu. Kakara ogé rék am, pamajikanana geus datang deui.
“Aya nu tinggaleun? Masing tarapti atuh, tuh bedog dina bilik, dingkul deukeut hawu,”
“Keur nanahaon bedog, da lain rék ka kebon. Kami mah rék papagah ka Akang!”
“Naha kawas ka budak baé?”
“Kadé Kang, mun balik mideur montong terus sumpang-simpang. Kamari ogé aya béjana, Akang eureun lebah imah Mang Oji!”
“Aéh-aéh, naha eureun-eureun baé mani jadi omong. Naha teu meunang aing reureuh?”
“Béjana Mang Oji téh boga anak awéwé!”
“Keun baé atuh, anak batur ieuh!”
“Béjana mah geus jadi randa. Léngér naker deuih, teu kaop nénjo lalaki, sok alangah-éléngéh. Randa ateul, Kang!”
“Baruk?”
“Tuh, nya, mani curinghak kitu. Mun wani-wani deui eureun di dinya, ku kami moal dipangéjokeun. Tulak panto moal dilaan!”
“Jeun teuing, da aya panto dapur ieuh. Geura jung atuh rék ka Posyandu mah, ulah ngaganggu nu keur dahar!”
“Tarab-turub geus dahar téh, bisi aya ucing garong!”
“Ambuing, abong aya turunan céréwéd sia mah!”
Kénoh ngaléos. Bérés dahar, Rasta turun ka buruan. Kuliwed ka pipir. Palebah pongpok imah ngarandeg. Sajongjongan mah ngajanteng di dinya. Nyérangkeun kandang sapi anu siga parongpong.
“Cilaka, sapi aing ngencar!” pokna, gegerendengan sorangan. “Paingan teu kadéngé sorana. Beu, na aya-aya baé, boa-boa aya nu maling?”
Rasta ngadeukeutan kandang sapi. Hég ditelek-telek. Enya baé, sapi nu ngan hiji-hijina téh geus euweuh ti kandangna. Ukur manggihan hayam wé, keur ngoréhan jarami garing sésa parab. Dina pamakanan lingih, euweuh jukut. Teg baé, boa sapina téh ngencar, pédah hayang baranghakan.
Rasta terus mariksa kandang. Katémbong palangna aya nu rujad. Sigana mah diséréd ku tandukna. Malum palang tina awi ngora atuh, kurang weweg. Ongkoh henteu pati pageuh deuih nalianana, da apan sasarina ogé tara nepi ka ngencar.
Basa aya nu ngaliwat nanggung carangka, ku Rasta digeroan.
“Kasim, henteu nénjo sapi?”
“Puguh wé nénjo mah,” cék nu nanggung carangka bari nyelang heula ngécagkeun babawaanana. “Tadi téh rebun-rebun geus digiringkeun ku Si Darmita. Teuing rék dibawa ka mana!”
“Heueuh, da sapi nu manéhna éta mah!”
“Ari kitu sapi nu mana?”
“Sapi kuring, Si Danten téa. Subuh mah aya kénéh, da cék Si Kénoh kadéngé sorana. Ari bieu ditéang, geus euweuh buntut-buntutna acan!”
“Naha atuh, lain sasarina ogé sok dibaturan saré?”
“Lain kalah ka ngabojég, Sim. Ieu mah dines deuleu, sapi déwék leungit!”
“Teuing atuh!” walon Kasim bari nanggung deui carangka.
Puguh baé Rasta beuki geumpeur. Ari harga sapi téa, apan aya jutana. Mangkaning nu nitah mideur bakal geus ngadagoan. Mangkaning garu jeung wuluku rék dibawa ku manéhna.
“Si Darmita deuih, mani euweuh néang. Kawas lain ka batur digawé baé!” Rasta kutuk gendeng.
Keur kitu, katémbong rentang-rengtang aya nu ngadigleu. Lalaki jangkung gedé, nyorén pasrén, kumisna mani centang, beungeutna beureum siga nu keuheul.
“Bah Wirya! Rék kamana?” Rasta gegeroan.
“Rék ka silaing puguh!” cék Bah Wirya rada teugeug. “Sapi silaing kitu, anu ngencar téh?”
“Enya, Bah, di mana ayeuna?”
“Tuh, nya, teu jauh tina sangkaan. Paingan bangor naker, léngér, ari silaing nu gablegna mah!” kumis Bah Wirya beuki centang.
“Cik atuh, Bah, ari sapi mah tong disebut léngér. Enya éta ogé, sapi kuring kakara beger, tapi asa pamohalan ari bogoheun ka Abah mah!”
“Nyao siah! Montong diangon baé atuh sapi téh, teu kaparaban meureun, nya?”
“Aéh-aéh, lain diangon, Bah. Kabur ti kandang!”
“Déwék mah teu hayang apal. Rék ngencar, rék kabur, kumaha karep. Ngan éta sapi geus ngaruksak pepelakan. Jagong kakara mongkok diranjah, dihakanan daunna. Déwék ogé boga sapi aya tiluna, tara diabur kitu, tara sina ngencar!”
“Ngaranna ogé sapi atuh, Bah. Teu boga pipikiran!”
“Heueuh ari sapi mah, ngan ngukutna wé atuh, kudu boga cedo. Yeuh, Rasta, éta jagong téh geus dijual ka Mang Dohing. Duitna geus dipaké meuli kamprét jeung padudan. Kari-kari ayeuna jagongna diruksak sapi, aya bahan bolay jual-beuli téh. Gantian siah!”
“Naha bet nyalahkeun kuring, da teu rumasa ngaruksak jagong. Kuduna Abah téh nyarékan sapi!”
“Na ari sia, kawas ka nu burung baé,” Bah Wirya ngagidir. Gap kana pérah bedog.
“Sabar, Bah. Keun urusan jagong mah engké deui. Ari sapi kuring ayeuna di mana?”
“Dibuburak ku déwék!”
“Étah, kalah ka dibuburak, lain pangnéwakeun atuh!”
“Sapi édan kitu kudu ditéwak? Kuriak ngagadil!”
Keur kitu aya deui nu ngurunyung.
“Rasta! Upahan siah budak déwék,” cék Kang Obay. “Sapi silaing asup ka dapur, budak déwék nepi ka ngalenggerek,”
Jol hiji deui.
“Lamun henteu digantian ayeuna kénéh, kajeun galungan aing mah!” cék Mang Dohing. “Geura Bah, rék teu asa diteungteuingan kumaha. Kuring téh rék ngiangkeun daun kangkung ka pasar, ditunda diburuan, da kitu sasarina ogé. Pira diselang heula madang, teu kanyahoan geus ludes dihakan sapi,”
“Atuda loba gijina meunang kangkung mah, Jang!” cék Bah Wirya.
“Si Juhri deuih anu cilaka téh. Keur ngala gedang, tarajéna didupak sapi. Atuh puguh, nepi ka ngajuralit kana kamalir. Sakeudeung deui ogé mawa bedog geura!”
“Aya naon ieu téh, ujug-ujug narapsu baé?” Rasta katémbong geumpeur.
“Na ari sia Rasta, can ngarti kénéh? Sapi silaing ngencar, ngagujrudkeun urang lembur!” cék Bah Wirya satengah gogorowokan.
Cacak mun henteu buru-buru diriungkeun ku Pa Érté mah, teuing kumaha kajadianana.
Buritna, sapi téh can kapanggih baé. Puguh atuh Kénoh nepi ka garo singsat.
“Gancang téangan, manéhna! Bisi ngaruksak kebon batur!”
“Eudeuk atuh!”
“Étah geuning kalah ka diuk dina bangbarung, hayang nongtot jodo?”
“Kamana néanganana?”
“Teu nyaho kami mah. Papaykeun ka urang lembur!”
Sanggeus ngajéwang sarung mah, léos Rasta indit. Tapi nepi ka tengah peuting can balik baé. Kénoh mani geus lengo deui-lengo deui. Tungtungna mah dug saré, najan bari hariwang ogé.
Isukna, rebun-rebun kénéh, basa Kénoh rék ka tampian, kadénge di buruan aya nu gegerendengan.
“Sing bageur, Danten, ulah ngider waé. Aing apan nu riweuhna mah. Enya, aing ogé apal, sia téh keur begér. Tapi sabar wé atuh, engké oge aya waktuna,”
“Aéh-aéh, naha Kang Rasta bet ngomong jeung sapi. Kawas jelema sédéng bae!” Kénoh ngagerendeng. “Enya, sabar sakeudeung mah, pira ogé 14 poé deui!”
Rasta ngalieuk.
“Naha mani sapeupeuting?” cék Kénoh.
“Euh … apan kapanggihna ogé bieu!”
“Ti mana?”
“Euh … apan ti sawah. Sigana mah teu kuat hayang magawé,”
“Sukur ari kapanggih mah. Geus diparaban?”
“Enggeus meureun …”
“Naha bet meureun, apan ku Akang kapanggihna ogé, lin?”
Rasta teu nembalan. Sapi dicangcang di buruan. Bus ka imah, rap maké kamprét paranti ka sawah. Teu lila geus kaluar deui. Wuluku nu nyarandé kana bilik dipanggul.
“Rék ka mana deui?” Kénoh kerung.
“Rék mideur. Apan kamari mah teu tulus!”
“Ké atuh, urang ngéjo heula!”
“Apan … eng…” nyaritana teu kebat.
“Enggeus di mana?”
“Di tukang surabi!”
Rasta terus nungtun sapi, indit bangun rurusuhan. Kénoh tibang gogodeg.
Datang ka sawah, kasampak Si Darmita keur diuk dina galeng bari udud. Mani curinghak basa nangénan Rasta ngiringkeun sapi téh.
“Sabaraha kotak deui pigawéeun téh? Bakal anggeus poé ieu?” cék Rasta. Wuluku diécagkeun, ari sapi sina nyatuan.
“Dua kotak deui. Anggeus poé ieu ogé, mun loba nu maculna mah. Lain, kumaha lalakon sapi ngencar téh?”
“Heuheuy deuh, hayang seuri déwék mah!”
“Ulah waka seuri di dieu, naon pikaseurianana barina ogé. Prak geura ngadongéng, meungpeung isuk kénéh!”
“Silaing moal bébéja ka sasaha?”
“Aéh-aéh, kawas rusiah baé. Apan salembur geus guyur, geus pada apal kana kajadianana,”
“Enya moal bébéja ka sasaha?”
“Enya atuh!”
“Ka Si Kénoh moal dibéjakeun?”
“Moal,”
“Kieu, euy …” Rasta luak-lieuk heula. “Tina kajadian sapi ngencar téh, déwék mah maké ngalaman saré di imah randa!”
“Kutan?”
“Enya, Nyi Lilis budak Mang Oji téa. Silaing apal meureun?”
“Puguh baé apal mah. Apan Bah Wirya oge unggal soré ngahéroan, sakitu geus boga incu téh. Sebel aing mah!”
“Ké, ké, ulah waka ambek ka Bah Wirya!”
“Teu ngeunah atuda, mani teu ngagéhan budak ngora. Aéh, apan basa mangkukna urang eureun lebah imah Mang Oji, Nyi Randa téh siga kulat-kelét geuning!”
“Taktagé. Kieu lalakonna mah. Sanggeus diuruskeun ku Pa Érté, buritna déwék néangan sapi. Jam tujuh peuting kakara kapanggih raratanana. Manahoréng diampihan ku Mang Oji. Karunya cénah ka nu bogana, bisi néangan. Sapi téh sina meuting, da kabeneran Mang Oji boga kandang kosong …”
“Terus kumaha?”
“Teu panggih jeung Mang Oji mah, da bada magrib ogé geus indit, rék mondok di nu gering, di lembur Ciseureuh. Tadi kuring rék ngahunukeun, cacak mun teu dirawatan ku manéhna mah, geus ka mana boa. Kapaksa baé déwék nepungan Nyi Lilis. Naha atuh, tina rék nyokot sapi téh kalah ka uplek ngobrol nepi ka peuting. Basa rék balik, ku Nyi Lilis dicaram, magarkeun téh keueung euweuh batur. Apal sorangan meureun, Nyi Lilis mah borangan pisan. Nya kapaksa wé déwék téh, ngadon heuheuy … saré. Isukna rebun-rebun geus disampakkeun kéjo haneut jeung deungeunna. Puguh atuh, sapi kabawa, beuteung seubeuh, saré tibra …”
“Nu bener, Rasta?”
“Naha iraha déwék ngabohong. Tanyakeun wé ka jinisna teu percaya mah. Ngan omat, ieu béja ulah nepi ka Si Kénoh. Aya bahan moal dipangéjokeun Si Éta apaleun mah!”
Sakedapan Darmita ngahuleng, siga aya nu dipikiran.
Dua poé ti harita. Pabuburit, Rasta geus ngajanteng deukeut kandang Si Danten. Ceg kana palang kandang, talina dilaan.
“Sia apal kénéh jalanna, Danten?” pokna, kawas ka jelema baé.
Tapi kakara ogé rék nyekelan tambang, ti lebah jalan kadéngé sora nu patinggorowok. Berebet Rasta ka buruan.
“Aya naon euy?”
“Sapi Si Darmita ngencar!” cék anu di jalan.
“Iraha?”
“Cikénéh. Lain nu Si Darmita wungkul kétang, béjana nu Bah Wirya jeung nu Si Obay ogé areuweuh ti kandang. Kadé ati-ati Rasta, sigana ayeuna mah keur usum bangsat sapi!”
“Naha bet ngalencar, nya?” Rasta kerung.
“Kateuing atuh, teu apal déwék mah!”
Keur kitu, Aki Dasmin nyampeurkeun, kundang iteuk, leumpangna rarampéolan.
“Sujang, henteu nénjo sapi aki?”
“Baruk? Sapi Aki ogé ngencar?”
“Puguh baé atuh, da di … aéh … ngencar. Mudah-mudahan wé léosna ka kidulkeun, da cénah alamatna di beulah kidul!”
Rasta ngahuleng.
“Aya naon, Kang?” Kénoh ngelol ti lawang, bari ngais orok.
“Sapi Si Darmita ngencar!”
“Boa nu urang ogé ngencar deui?”
Rasta asa kaingetan. Berebet ka pipir. Enya baé, Si Danten téh geus euweuh di kandangna.
saumber : Paguyuban Panglawungan Sastra Sunda


text:
Divisi Sylhet
Divisi Sylhet (Basa Benggala: সিলেট বিভাগ, Sileṭ Bibhag), atanapi Sylhet Raya, Wewengkon Sylhet,[1] nyaéta salah sahiji divisi di [[Bangladés. Divisi ieu wawatesan jeung Nagara Bagian Meghalaya (India) di kalér, Nagara Bagian Tripura (India) di kidul, Nagara Bagian Assam (India) di wétan, Divisi Dhaka kulon, sarta jeung Divisi Chittagong di kidul-kulon.
Distrik[édit | sunting sumber]
Rujukan jeung sumber[édit | sunting sumber]
- ↑ Greater Sylhet Region CIMMYT. Dicutat 26 Maret 2009.
- Badan Statistik Bangladés